ABŞ Gürcüstanı dəstəkləməkdə davam edir - Mixail Saakaşvili\n31 Mart 2009 11:08 (UTC+04:00)\nGürcüstan, Tbilisi, 31 mart / Trend , müxbir N.Kirtsxalia /\nMən ABŞ prezidenti Barak Obamanın "Gürcüstana dəstəyin tam təzahürü olan" son bəyanatını alqışlayıram. Bu barədə ABŞ Silahlı Qüvvələri Komandanlığının Birləşmiş Komitəsinin sədr müavini, general Ceyms Kartrayt ilə keçirilən birgə brifinqdə Gürcüstan prezidenti Mixail Saakaşvili bildirib. Onun sözlərinə görə, Gürcüstan və ABŞ "hərbi-siyasi münasibətlərin tamamilə yeni mərhələsinə keçir". "Biz ABŞ rəhbərliyinin son bəyanatlarını diqqətlə izlədik və Münhendə görüş keçirdiyim vitse-prezident Co Baydendən əməkdaşlığın dərinləşdirilməsinə dair zəmanət aldıq. Mən ABŞ prezidentinin birmənalı qaydada Gürcüstanı dəstəkləyən son bəyanatlarını alqışlayıram", - deyə Saakaşvili vurğulayıb.\nO qeyd edib ki, ABŞ və Gürcüstan arasında dialoq intensiv mahiyyət alır. "Bu günlərdə xarici siyasət idarələrinin rəhbərləri - Hillari Klinton və Qriqol Vaşadzenin görüşü baş tutub və bu yaxınlarda onlar yenidən görüşəcəklər", - deyə Gürcüstan prezidenti qeyd edib.\nSaakaşvili vurğulayıb ki, iki dövlət arasında strateji əməkdaşlıq, imzalanan Strateji Tərəfdaşlıq Xartiyası ilə daha da möhkəmlənib. "Sizin, ABŞ-ın yüksək vəzifəli hərbçisinin bu səfəri Gürcüstan və ABŞ-ın hərb-siyasi sahədə əməkdaşlığın tamamilə yeni mərhələsinə qədəm qoymasına sübutdur", - deyə Saakaşvili amerikalı generala bildirib.\nDünya xəbərləri 11:02


Hacıqabulda ət və süd istehsalı artmaqdadır – AgroExpert-Kənd Təsərrüfatı Portalı\nOktyabr 26, 2020 Oktyabr 26, 2020 Ulucay\t0 Comments\tət, ət və süd məhsulları, istehsal, kənd təsərrüfatı, süd, xəbərlər\nHacıqabulda heyvandarlıq məhsulları istehsalı ilbəil artır.\nRayonda əsas təsərrüfat sahəsi olan heyvandarlığın inkişafına xüsusi diqqət yetirilir, hərtərəfli qayğı göstərilir. Mal-qaranın cins tərkibinin yaxşılaşdırılması və baş sayının artırılması üçün müxtəlif tədbirlər həyata keçirilir, yeni-yeni heyvandarlıq təsərrüfatları, quşçuluq kompleksləri və süni mayalanma məntəqələri yaradılır. Görülən işlər nəticəsində də rayonda mal-qaranın baş sayı, ət və süd istehsalı artır.\nRayon statistika idarəsindən verilən məlumata görə, hazırda rayonun heyvandarlıq təsərrüfatlarında 35 min 164 baş iri buynuzlu mal-qara, 130 min 242 baş qoyun-keçi bəslənilir. Təsərrüfatlarda mal-qara və davarların baş sayının artırılması və cins tərkibinin yaxşılaşdırılması istiqamətində görülən işlər ət və süd istehsalının da artmasına güclü təsir göstərib.\n← Yeni 1, 5 və 50 manatlıq pul nişanları\nAlimlər nikotinin Parkinson xəstəliyi və koronavirusa qarşı faydalarını kəşf ediblər →


Alimlər uzaq məsafədə yerləşən maqnitarın böyük miqdarda enerji ifrazını müşahidə ediblər | Technote.az\nAlimlər uzaq məsafədə yerləşən maqnitarın böyük miqdarda enerji ifrazını müşahidə ediblər\nAlimlər uzaq məsafədə yerləşən maqnitarda (çox güclü maqnit sahəsinə sahib neytron ulduz) çox güclü şüalanma müşahidə ediblər. Şüalanma çərçivəsində maqnitar kosmosa o dərəcədə çox enerji ifraz edib ki, həmin enerjinin miqdarı 1 milyard ulduzun ifraz etdiyi enerjiyə bərabərdir. Digər bir müqayisəni misal gətirsək, maqnitar tərəfindən ifraz edilmiş enerjinin miqdarı bizim Günəşin 100.000 il ərzində ifraz etdiyi enerjiyə bərabərdir. Müşahidə edilmiş bu hadisə cəmi 0.16 saniyə ərzində baş verib. Güclü enerji ifrazını reallaşdırmış maqnitar NGC 253 adlı qalaktikada yerləşir və həmin qalaktika Yer kürəsindən 13 milyon işıq ili məsafəsindədir. Maqnitarlar çox güclü maqnit sahəsinə sahib xüsusi neytron ulduzlardır və onlar digər neytron ulduzlardan 1000 dəfə daha güclüdürlər.\nBu cür ulduzlar Günəşdən 10.000 daha parlaq ola bilərlər. Lakin onlarda şüalanma prosesi o dərəcədə sürətlə və gözlənilməz baş verir ki, alimlər onların müşahidə edilməsində çətinliklər çəkirlər. Lakin bu dəfə alimlər bu cür hadisələrdən birini müşahidə etməyi bacarıblar. “Bizim Günəş bu parlaq və sıx ulduzların fonunda kölgədə qalır. Hətta aktiv olmadıqları vaxtlarda da bu cür ulduzlar bizim Günəşdən 100.000 dəfə daha parlaq ola bilərlər.” - deyə mütəxəssislərdən biri qeyd edib. Hal hazırda aşkar edilmiş 3000 ədəd neytron ulduzdan yalnız 30-u maqnitar sinifinə daxildir.\nMüşahidə edilmiş şüalanma hadisəsinin baş verdiyi maqnitar isə indiyənə kimi aşkar edilmiş maqnitarlar arasında ən uzaq məsafədə yerləşəndir. Alimlərin sözlərinə əsasən bu cür şüalanmaların səbəbi ulduz titrəyişləri ola bilər. Bu titrəyişlər maqnitarların xarici layını məhv edirlər. Qeyd etmək lazımdır ki, neytron ulduzlar yüksək kütləli ulduzların öz həyatlarının son mərhələlərində sıxılmaları nəticəsində yaranırlar. Onların diametrləri cəmi 20 km təşkil edir. Neytron ulduzlarındakı maddələr o dərəcədə sıx şəkildə yerləşirlər ki, kiçik qənd miqdarında olan maddənin çəkisi 1 milyard ton təşkil edə bilər.\nYer kürəsindəki ilk həyat formaları qısa müddətdə məhv olma təhlükəsi altında ol..\nAparılmış son araşdırmalara əsasən son 2.4 milyard ildə ultrabənövşəyi şüalanma səviyyəsi uzun dövr ..


Proqesteron üçün axtarış nəticələri\nProqesteron üzrə nəticələr (5):\n, ağırlıq hissi, ağrılar əmələ gəlir və ayaqlar şişir. Çox zaman bu əlamətlər baldır əzələlərinin dartılmaları və hətta gecə qıcolmaları ilə də müşahidə ed.. Ardın oxu »\n* ADET EVVELİ : Adet qanamasının görüldüyü günden evvelki hefte, qanda yükselen proqesteron, cinsi isteyi birden azaldar.Yoldaşlar bir-birlerinin xüsusi günlerini bilmeli ve mecbur etmemelidir. * EMİZDİRME DÖVRÜ: Süd istehsalını nezaret eden prolaktin, .. Ardın oxu »\nCinsəl həyatın düşmənləri nələrdir, bilirdinizmi?\nYuxusuzluq: Yuxusuzluq halında stres hormonlarından kortizol hücumu artar.Bu hormonun yüksəkliyi cinsəl istəyi azaldır.\nAybaşı öncəsi: Aybaşı qanamasının görüldüyü gündən əvvəlki həftə, qanda yüksələn Ardın oxu »\nAdətən qarın nahiyyəsində olan ağrılar qadınları çox narahat edir. Lakin bu heç də o demək deyil ki, hamiləlik təhlükə altındadır. Belə ağrılar .. Ardın oxu »\nOvulyasiya zamanı follikulun qışaları yırtılır və yumurta hüceyrəsi yumurtalıqdan qarın boşluğuna çıxır. Yumurtalıqda qalan yırtılmış follikulun qışaları isə yığılır və onun içəri qatını örtən hüceyrələ.. Ardın oxu »\nProqesteron Qalacaqsan İbrətli kəlamlar RƏHMANIN QULLARININ KEYFIYYƏTLƏRI 1den Guclu teref Deyin Kecdi Yapabilir Medeni Dırnaqlardakı gizli təhlükə 18 yas porno Dedi IranliRUS gurcu Sibirde Menfi 60 Derece bədbəxtdir Oğlanlara olmaz Elektrik Zadamm Heyatima Gir İlan balası Ramiz Rövşən Mübahisə və həlli Lazımlı 06 fevral 2013 Xalq artisti Rafiq Əzimovun 75 yaşı maşınlar Gözəllik üçün ilk şərt TƏMİZLİK əlİnşiqaq Yarılma surəsi Diqqetle Oxuyuncoooox Maraqlidi Bir Dosta Awk Cox Cirkin Ses Arıqlamağın ən asan yolu Xeber alveri Baş ağrısı Qurbanlig duasi Dosd Fikrət Ələkbərov Gercek Awkim Müasir xanımlar çox yaşayır Qabiliyyətlər haqqında Oyretmeni Alsu Yalanci Ve Gopcu QaldiEhmed Cavad ƏLİNFİTAR surəsinin təfsiri Kawki Xezer Suleymenli baca GEOLOQ Qloballaşma şəraitində mədəniyyətə elmi baxış Defisit qliserin film 1975 Aşılar


Dekabrın 2-də prezident İlham Əliyev Gündüz Kərimovun Azərbaycan Respublikası Prezidentinin Administrasiyasının Qanunvericilik və hüquq siyasəti şöbəsinin müdiri təyin edilməsi haqqında sərəncam imzalayıb.\nNoyabrın 29-da dövlət başçısının imzaladığı sərəncam ilə Prezident Administrasiyasının yeni strukturu təsdiq olunmuşdu. Amma həmin vaxt Administrasiyada bəzi şöbələrə müdir təyinatı olunmamışdı. Onlardan biri də Qanunvericilik və hüquq siyasəti şöbəsi idi.\nƏli Həsənov işdən çıxarıldı\nƏli Məhəmmədəli oğlu Həsənov Azərbaycan Prezidentinin ictimai-siyasi məsələlər üzrə köməkçisi - şöbə müdiri vəzifəsindən azad edilib.\nBununla bağlı bu gün, noyabrın 29-da prezident İlham Əliyev sərəncam verib.\nƏli Həsənov 1996-cı ildən 2005-ci ilə qədər Prezidentin İcra Aparatının ictimai-siyasi məsələlər şöbəsinə, sonra da Prezident Administrasiyasının eyni adlı şöbəsinə rəhbərlik edirdi. 2015-ci ildən isə o, habelə prezidentin köməkçisi vəzifəsini tuturdu.\nNoyabrın 29-da dövlət başçısı İlham Əliyevin imzaladığı başqa bir sərəncama əsasən Eldar Qasım oğlu Nuriyev Prezident Administrasiyasının dövlət nəzarəti şöbəsinin müdiri vəzifəsindən azad edilib.\nNoyabrın 29-da həmçinin, Prezident İlham Əliyevin imzaladığı sərəncamı ilə Azərbaycan Respublikası Prezidentinin Administrasiyasının yeni strukturu təsdiq olunub.\nBu barədə məlumatı Administrasiyanın Mətbuat xidməti yayıb:\n"Azərbaycan Respublikası Prezidentinin Administrasiyasının işinin təkmilləşdirilməsi və qarşıya qoyulan vəzifələrdən irəli gələrək strukturun tərkibi yenidən formalaşdırılıb”.\nAçıqlamada habelə qeyd edilib ki, dövlət başçısının sərəncamları ilə Prezidentin yeni köməkçiləri və Prezident Administrasiyasının şöbə müdirləri təyin olunub.\nAzərbaycan Respublikası Prezidentinin Administrasiyası haqqında Əsasnamənin layihəsi bir ay müddətində hazırlanaraq dövlət başçısına təqdim ediləcək.\nAdministrasiyanın yeni strukturu belədir:\nPrezident Administrasiyasının rəhbəri vəzifəsinə Samir Nuriyev təsdiq edilib. O bu vəzifəyə bu il noyabrın əvvəlində təyin edilmişdi.\nHabelə Altay Həsənov Birinci vitse-prezidentin katibliyinin rəisi təsdiq edib. O isə bu vəzifəni 2017-ci ildən tuturdu.\nBundan başqa, Kərəm Həsənov Administrasiyanın dövlət nəzarəti şöbəsinin müdiri təyin edilib. K.Həsənov yaxın vaxtlara qədər Əmlak Məsələləri Dövlət Komitəsinə rəhbərlik edirdi. Həmin Komitə təqribən bir ay əvvəl İqtisadiyyat Nazirliyinə birləşdirilib.\nHəmçinin, Zeynal Nağdəliyev Prezidentinin köməkçisi - ərazi-təşkilat məsələləri üzrə şöbəsinin müdiri təsdiqlənib. O isə elə bu vəzifədə idi.\nMəhərrəm Əliyev isə Prezidentin köməkçisi - Hərbi məsələlər şöbəsinin müdiri təyin edilib.O bundan əvvəl Ədliyyə nazirinin müavini vəzifəsində çalışırdı.\nPrezidentin köməkçilərindən hüquq mühafizə orqanları ilə iş şöbəsinin müdiri Fuad Ələsgərov , xarici siyasət məsələləri şöbəsinin müdiri Hikmət Hacıyev və İqtisadi siyasət və sənaye məsələləri şöbəsinin müdiri Natiq Əmirov da öz vəzifələrində qalıblar.\nPrezidentin mətbuat katibi Azər Qasımov da öz yerində qalacaq.\nAdministrasiyanın strukturunda başqa vəzifələr də yer alır.\nBəzi şöbələr ləğv edilib\nAdministrasiyada 3 şöbəyə müdir təyinatı olmayıb.\nBunlar Qanunvericilik və hüquqi siyasət şöbəsi, Qeyri-hökumət təşkilatları ilə iş və kommunikasiya şöbəsi və Sənəd dövriyyəsi şöbəsidir.\nPrezident Administrasiyasının Strateji araşdırma və planlaşdırma şöbəsi isə ləğv olunub.\nBundan başqa, İnnovativ inkişaf və elektron hökumət məsələləri, Dövlət nəzarəti və aqrar siyasət məsələsi şöbəsi də ləğv olunub.\nHabelə yeni strukturda Prezidentin katibliyinin rəisi postu da olmayacaq


Fənn olimpiadalarına qeydiyyatdan keçənlərin nəzərinə!\nRespublika fənn olimpiadalarında iştirak üçün qeydiyyatdan keçmiş şagirdlər 15 yanvar tarixinədək buraxılış vərəqlərini əldə edə bilərlər. Şagirdlər qeyd edilən tarixdə saat 18:00-dək https://portal.edu.az/ platforması üzərindən buraxılış vərəqlərini yükləyə və çap edə bilərlər.\nElm yarışında iştirakına icazə verilən xüsusi istedada malik olan 8-ci sinif şagirdləri isə buraxılış vərəqlərini müvafiq qurumlardan və ya təhsil aldıqları ümumi təhsil müəssisəsindən əldə edə bilərlər.\nQedək ki, Respublika fənn olimpiadalarının rayon (şəhər) mərhələsi 22 yanvar 2022-ci il tarixində keçiriləcək.\nAçar sözlər: məktəb, olimpiada, şagird, ümumi təhsil


Referendumla bağlı səsvermə bülletenlərinin çapına başlandı » Qadin.Net ~ İlk milli qadın portalı\nReferendumla bağlı səsvermə bülletenlərinin çapına başlandı\nAzərbaycan Respublikasının konstitusiyasında dəyişikliklər edilməsi məqsədilə bu ilin sentyabrın 26-na təyin edilən ümumxalq səsverməsi (referendum) ilə əlaqədar səsvermə bülletenlərinin çapına başlanılıb.\nMilli.Az Trend-ə istinadən bildirir ki, Mərkəzi Seçki Komissiyasının (MSK) sədri Məzahir Pənahovvə Komissiyanın üzvləri səsvermə bülletenlərinin çap olunması prosesi ilə yaxından tanış olublar.\nM.Pənahov deyib ki, referendumla bağlı səsvermə bülletenlərinin mətni, forması, sayı və hazırlanma qaydasına dair tələblər MSK tərəfindən müəyyənləşdirilib və 5 milyon 280 min 924 bülleten çap olunması qərara alınıb.\nMSK sədrinin sözlərinə görə, səsvermə bülletenləri çap olunaraq qanunvericiliklə müəyyən olunmuş qaydada və müddətdə MSK-dan dairə seçki komissiyalarına, dairə seçki komissiyalarından isə məntəqə seçki komissiyalarına veriləcək.\nSeçki bülletenlərinin DSK-lara təqdim edilməsi sabah başa çatır


Muzeydə "Elmi macəralar saatı" adlı layihə çərçivəsində virtual ekskursiya keçirilib - Milli Azərbaycan Tarixi Muzeyi\nMuzeydə "Elmi macəralar saatı" adlı layihə çərçivəsində virtual ekskursiya keçirilib\nMuzeydə "Elmi macəralar saatı" adlı layihə çərçivəsində "Uşaqlar Gələcəyimizdir!" platformasının və muzey əməkdaşı Qənirə Qafarlının birgə təşkilatçılığı ilə Azərbaycanın bir çox bölgələrindən olan şagirdlər üçün H.Z.Tağıyevin ev muzeyinə virtual ekskursiya təşkil edilib. Platformanın rəhbəri, İstanbul Universitetinin doktorantı Sənan Əzimov bildirib ki, Platforma şəhid və qazi ailələrinin övladları başda olmaqla uşaqlar üçün müxtəlif dil və təlimləri təmənnasız həyata keçirir.\nİlk olaraq layihənin müəllifi və təşkilatçısı Q.Qafarlı Muzeyin tarixi, yerləşdiyi bina, strukturu, ekspozisiyası, fondları haqqında ətraflı məlumat verib, gənc nəslə milli irsimizin təbliği və sevdirilməsi mövzusunda danışıb.\nSonra Muzeyin Elmi maarifləndirmə və ekskursiyalar şöbəsinin əməkdaşı Xədicə Hüseynovanın təqdimatında “Hacı Zeynalabdin Tağıyevin xatirə muzeyi”nə virtual ekskursiya nümayiş olunub.\nVirtual ekskursiyalar şagirdlər və müəllimlər tərəfindən böyük maraqla qarşılanıb. Layihənin məqsədi uşaq və yeniyetmələrin mədəni asudə vaxtının səmərəli təşkilində muzeylərin geniş fəaliyyət ənənələrinin, tarixi təcrübəsinin önəmini göstərmək və uşaqları fəal yaradıcılığa, tədqiqat işinə, axtarışlara yönəltməkdir.


Xəz seçərkən bunlara diqqət edin - TÖVSİYƏ » Qadınlar.Co - Qadınlara Özəl Paylaşımlar\nXəz haqqında bəzi mənfi fikirlərə baxmayaraq, boynumuza almalıyıq ki, qlamur qadınlar üçün əvəzedilməz geyimdir. Bundan başqa təmiz xəzdən olan paltolar heç vaxt dəbdən düşməyəcək. Qadınlar.biz dəyərli xəz kateqoriyaları seçərkən diqqət etməniz gərəkənləri təqdim edir.\nƏgər təmiz xəz olduğuna şübhəniz varsa, azca qoparıb tükünü yandırın. Təmiz xəz ütülmüş saç qoxusu verəcək.скачать dle 11.3


Həzm prosesi | IDOL.AZ\nHome / Posts Tagged "Həzm prosesi"\nMəhsulların həzm müddətləri: CƏDVƏL\nBütün pəhriz saxlayanlar bilməlidirlər ki, qəbul etdikləri qida və məhsullar hansı müddətdə həzm olunurlar. Bunu nəzərə alaraq İDOL.AZ sizlərə cədvəl hazırlamışdır. Cədvəldə müəyyən məhsulların həzm müddətləri göstərilib. Yaxşı olar ki, son qida qəbulunuz yatmazdan 3-4 saat əvvəl olsun.\nHəzmHəzm müddətiHəzm prosesiKişiMəhsulların həzmiMəhsulların həzmi müddətiQidaQida həzmi


“Övladlarımın ikisi də artıq çəkidən əziyyət çəkir. Əvvəllər düşünürdüm ki, bu, uşaqlarımın qanında dəmirin, hemoqlobinin çox olması, onların yaxşı qidalanması ilə bağlıdır və çox sevinirdim. Sonra qızımın tez-tez xəstələnməsi səbəbindən qanından analiz verəndə məlum oldu ki, qanı çox aşağıdır. Yalnız bundan sonra köklüyün sağlamlıq deyil, xəstəlik olduğunun fərqinə vardım”.\nGeriKişilər, ilk görüşdə bu mövzularda danışın - MƏSLƏHƏTLƏR İrəliAdı qəribə, dadı fərqli: qadın budu küftəsi - RESEPT


Dövlət onların əvəzinə borc ödəyib - Günün Səsi Dövlət onların əvəzinə borc ödəyib - Günün Səsi\nDövlət onların əvəzinə borc ödəyib\n21 İyun 2022 15:07\nHesablama Palatasının ötənilki dövlət büdcəsinin icrası barədə rəyində “Dövlət borcu və zəmanəti üzrə öhdəliklərin Təminat Fondu”ndan vəsait istifadəsinə dair göstəricilərə də yer verilib.\nGununsesi.info bildirir ki, fond ötən il 1 milyard 215 milyon manat, 58 milyon dollar və 29.8 milyon avro, yəni toplam 1 milyard 374 milyon manat xərcləyib.\nQeyd edək ki, adıçəkilən Təminat Fondu dövlət zəmanəti ilə götürülən borc öhdəliklərinin ödənilməsi üçün yaradılıb.\nFondun ötənilki xərclərinin 880 milyon manatı dövlət büdcəsinə transferlərdir. Daha 493.6 milyon manat bir sıra dövlət müəssisəsinin dövlət zəmanəti ilə alınmış borclara görə üzərilərinə düşən öhdəlikləri yerinə yetirə bilməməsi səbəbindən ödənilib.\nHesablama Palatasının açıqladığı rəqəmlərə görə, ötən il Təminat Fondu hesabına ən çox Dövlət Neft Şirkətinin (SOCAR) borcları ödənilib – 215.1 milyon manat. Ən çox borcu ödənilən ikinci qurumsa “Aqrarkredit” QSC-dir. 2021-ci ildə adıçəkilən fond hesabına bu qurumun 120 milyon manatlıq borcu ödənilib. Növbəti ən çox borcu ödənilən dövlət şirkəti “Azərenerji” ASC-dir.\nÖtən il “Dövlət borcu və zəmanəti üzrə öhdəliklərin Təminat Fondu” hesabına həmin qurumun 101.2 milyon manatlıq borc öhdəliyi ödənilib.\nTəminat Fondu hesabına ən çox borcu ödənilən dördüncü şirkət “Azərbaycan Hava Yolları” (AZAL) QSC-dir. Ötən il fond AZAL-a məxsus 34.8 milyon manat borcu ödəyib.\nQeyd edək ki, bütün xarici dövlət borcunun 40 faizə yaxınını Maliyyə Nazirliyi cəlb edib.\nArdınca Dövlət Avtomobil Yolları Agentliyi gəlir.\nMövcud xarici borc portfelində agentliyin payı 30.6 faizdir. “Azərsu”, “Meliorasiya və Su Təsərrüfatı” ASC və Kənd Təsərrüfatı Nazirliyi də xarici dövlət borcunun əsas icraçıları arasındadır.\nDaha bir səs-küylü məhkəmə jurnalistlərsiz keçirilir\nPrevious Həbs xəbəri yayılan general danışdı: “Geriyə yol yoxdur…”\nNext Bakının nəzarətində yaşamaq istəyirik – Andranik Çauşyan


OnePlus 9 Pro Kamerası Möhtəşəm Ya Yox? - TeknoBurada\nMobil İyun 15, 2021 15:00\nOnePlus, Hasselblad ilə ortaqlıq imzaladı. Hasselblad tərəfindən dəstəklənən OnePlus 9 Pro, kamera performansı ilə bizə nə təqdim edəcək?\nSmartfonların ən vacib satın alma meyarlarından biri də kamera performansındadır. Bu nöqtədə son zamanlar flaqman telefonlarına yaxınlaşan orta seqmentli telefonların performansının şahidi oluruq. Bu nöqtədə istehsalçılar fərqlənmək üçün böyük fotoqraf şirkətləri ilə işləməyə başladılar. Bildiyiniz kimi Nokia uzun müddət Carl Zeiss ilə işləyirdi, Huawei isə Leica ilə əməkdaşlıq etdi. Bu gün seriyanın ən iddialı telefonu OnePlus 9 Pro-nun kamera performansına daha yaxından baxmaq istəyirik.\nBu yaxınlarda Sharp, Leica ilə ortaqlıq qurduğunu açıqladı. Digər tərəfdən OnePlus, fotoqrafiya sənayesinin ən əhəmiyyətli istehsalçılarından biri olan Hasselblad ilə işlədiyini açıqladı. Bu işin ilk məhsulu OnePlus 9 seriyası, kamera tərəfində olduqca iddialıdır.\nVolkan Manav, bu mövzuda sual işarələrini təmizləyən bir video çəkdi. Videoda fotoşəkilləri bir-bir araşdırır və detalları sizə çatdırır. Əsas kamerada 48 MP 1 / 1.43 ″ Quad Bayer sensoru, 1.12μm, 23mm ekvivalent f / 1.8 diafraqma, PDAF və OIS vardır. Ultra geniş bucaqlı kamerada 50 MP 1 / 1.56 ″ sensor, 1μm, 14mm ekvivalent f / 2.2 diafraqma lensi, telefoto kamerada 8 MP sensor, 1μm, 77mm ekvivalent f / 2.4 diafraqma lensi vardır.\nOPPO Reno 6 5G Ön Sifariş Üçün Açıldı, Qiyməti…


Gələn ilin fevralından kruiz gəmilərinin Panama kanalından keçid haqqında dəyişiklik ediləcək\n“Seanews.az”-ın məlumatına görə, Panama Kanalı Administrasiyası 2022-ci ilin fevral ayında qüvvəyə minəcək sərnişin gəmiləri üçün Panama kanalının ödənişli keçmə qaydalarında dəyişiklik layihəsini açıqlayıb.\nLayihədə, hər bir körpü yeri üçün təqdim edilən ayrıca hesablar ləğv edilir və Panama kanalından keçən gəmilərin tonajı əsasında tranzit haqqı bərpa edilir (Şərti olaraq malların tranzit həcminin hesablanması formulu).\nLayihənin tam mətni Panama Kanalı Administrasiyasının saytında dərc edilmişdir. Sənədin sahə nümayəndələri tərəfindən müzakirələri 2021-ci il 1 oktyabrın 1-dək davam edəcək. İctimai dinləmələr 2021-ci il oktyabrın 5-nə planlaşdırılır.\nQeyd edək ki, sərnişin gəmilərinin Panama kanalından keçidi üçün ödəniş qaydalarında axırıncı dəfə 2016-cı il aprelin 1-də dəyişiklik edilib.


Nura Suri: “İşimiz əyləndirməkdir, soyuna da bilərik” - VİDEO\nNura Suri: “İşimiz əyləndirməkdir, soyuna da bilərik” - VİDEO\nARB TV-nin “Show news” verilişinin növbəti müsahibi müğənni Nura Suri olub.\nMüğənni, son günlər onu ən çox əsəbləşdirən mövzu ilə bağlı fikirlərini bölüşüb:\n“Bu da təzə çıxıb, örnək-mörnək. Örnəyi gedin evinizdə ananızdan-atanızdan götürün. Belə də ki, internetdə nə istəyirsiz var. Uzağa getmək lazım deyil, Beyons lümlüt soyunub klip çəkdirir. Sizin uşaqlar da ona baxıb örnək götürürsə, oradan götürür.\nXahiş edirəm, biz müğənniləri elə hallandırmayın. Biz alim deyilik ki, kiməsə də örnək olaq. İşimiz əyləndirməkdir, soyuna da bilərik, şou da göstərə bilərik. Bunu müəllim etsə anormal olar. Amma müğənni üçün normaldır”. BAKU.WS\n"Onlar ev qızları idi" Nura Suri bodidə poz verdi - VİDEO Nura keçmiş əri ilə səmimi fotolarını paylaşdı Nura yerində durmur - FOTO "Sonumuz yaxşı olmayacaq" - Nura Suridən həyəcan dolu paylaşım - FOTO Nura Suri sənətdən getmək istəyir: Belə yaşamaq məcburiyyətindəyəm - VİDEO Nurayla Elşadın "Uzun gecə"si – VİDEO Vaqif Əsədov Nura Suri haqda: Xətaya yol veribsə, cəzasız qalmayacaq\nТеги: Nura Suri müğənni açıqlama ARB TV


Kaspersky EDR-texnologiyasına əsaslanan inteqrasiya olunmuş həllini təqdim edib – Mediaktiv.az\nHome / Texnologiya / Kaspersky EDR-texnologiyasına əsaslanan inteqrasiya olunmuş həllini təqdim edib\n09 İyul 2020\tTexnologiya\nKaspersky, təşkilatlara yönəlmiş bütün növ kiber təhdidlərdən qorunmaq üçün inteqrasiya edilmiş bir həll buraxdığını elan edib. O, Kaspersky Security for Business-in iş yerlərini qorumq üçün çoxsəviyyəli vasitələrini mürəkkəb təhdidlərə qarşı mübarizə aparan avtomatlaşdırılmış vasitələrlə – Kaspersky Endpoint Detection və Response (EDR) Optimum tətbiqi və Kaspersky Sandbox ilə birləşdirir. Hər üç məhsul vahid bulud konsolundan idarə olunur və mürəkkəb təhlükələrdən hərtərəfli qorunma təmin edərək bir-birini tamamlayır.\nBu gün, EDR sinfindən olan həllər müxtəlif ölçülü təşkilatlar üçün son cihazların faktiki təhlükəsizlik standartına çevrilir. Bu, təcavüzkarların getdikcə daha böyük şirkətlərə deyil, daha kiçik qurumlara da hədəf hücumları etməsi ilə əlaqədardır. Mürəkkəb təhdidləri vaxtında aşkar etmək və onlara tez və effektiv cavab vermək üçün əlavə alətlər, məsələn, EDR texnologiyaları lazımdır. Onlar ənənəvi müdafiədən yan keçən hücumları müəyyən etməyə, ilkin vektorları tapmağa və bu təhdidlərin inkişafını görməyə kömək edir və avtomatik olaraq onların daha da yayılmasının qarşısını alır.\nAncaq hazırda bazarda mövcud olan məhsullar, əksər hallarda, bənzərsiz xüsusiyyətləri və ehtiyacları nəzərə alınaraq böyük müştərilərin sifarişi ilə hazırlanan alətlərdən törəyən mürəkkəb həllərdir. Kaspersky-nin inteqrasiya olunmuş yanaşması isə məhdud informasiya təhlükəsizliyi mütəxəssisləri heyətinə malik orta sahibkarlığa da hədəf hücumlarından və mürəkkəb təhlükələrdən qorunmaq üçün əsas EDR funksiyasından istifadə imkanı verir. O, baş verənlərin tam mənzərəsini görmək və onlara cavab vermək bacarığı tələb edən, eyni zamanda işçilərinə əlavə yük yaratmağı planlaşdırmayan şirkətlər üçün hazırlanmışdır. İnteqrasiya edilmiş yanaşma, Kaspersky Security for Business xəttində iki yeni məhsulun – Optimal biznes üçün Kaspersky EDR və Business for Kaspersky Total Security Plus üçün baza rolunu oynayır.\nOptimal biznes üçün Kaspersky EDR, Geniş biznes üçün Kaspersky Endpoint Security-nin əsas EDR funksiyaları ilə gücləndirilmiş bütün qabaqcıl xüsusiyyətlərini özündə cəmləşdirir. O, infrastruktur, maliyyə və mənbələr baxımından mövcud olan kompleks hücumlarla mübarizə üçün sadə avtomatlaşdırılmış bir vasitədir.\nBiznes üçün Kaspersky Total Business Plus, bu gün Kaspersky Security xəttinin ən yüksək səviyyəsidir. Buraya biznes üçün Kaspersky Total Security-nin, eləcə də Kaspersky EDR Optimum tətbiqi və Kaspersky Sandbox-un bütün xüsusiyyətləri daxildir. Onun digər üstünlüklərindən biri də genişləndirilmiş texniki dəstəkdir.\n“Bu gün hədəf kiberhücumları üçün vasitələr daha əlçatan olur, buna görə yalnız böyük şirkətlər deyil, həm də orta sahibkarlar hücum edənlərin hədəfi ola bilər. Bu tendensiyaya qarşı çıxmaq almaq üçün bir anda bir neçə texnologiyanı birləşdirdik və korporativ qurğular üçün ən təsirli və çox qatlı qorunma təqdim etdik. Bunun əsasını\nənənəvi təhdidlərdən qorunma təmin edən etibarlı və sübut edilmiş vasitə, Kaspersky Security for Business həlli təşkil edirdi.\nAvtomatlaşdırılmış Kaspersky Sandbox, son cihazların qorunma vasitələrindən yan keçməyə yönəlmiş təcavüzkar fəaliyyətlərinə qarşı çıxmağa imkan verir. Və nəhayət, Kaspersky EDR Optimum tətbiqi mürəkkəb hadisələrin miqyasını təyin etməyə, onları araşdırmağa və onlara cavab verməyə kömək edir. Təşkilatların geniş əhatəsini mürəkkəb təhdidlərdən qorumaq üçün, bütün bu alətlər inteqrasiya olunmuş bir həll ilə birləşdirilmişdir ki, bu həll geniş mənbələr və ekspert səviyyəli bilik tələb etmir,” deyə Kaspersky-nin Azərbaycandakı rəsmi nümayəndəsi Müşviq Məmmədov bildirib.\nBiznes üçün Kaspersky Security xəttinin hər iki yeni səviyyəsi artıq müştərilər üçün əlçatandır. İnteqrasiya edilmiş həll haqqında daha çox məlumatı buradan əldə edə bilərsiniz: https://www.kaspersky.ru/small-to-medium-business-security/endpoint-security-solution.\nƏvvəlki Prezident İlham Əliyev Bakının Nizami rayonunda “Azərenerji” Açıq Səhmdar Cəmiyyətinin yenidən qurulan “8-ci km” yarımstansiyasının açılışında iştirak edib (FOTO)\nSonrakı 120 min şəxsə elektron qaydada fərdi hesab açılıb\nBu ili iyun ayında Azərbaycan sabit genişzolaqlı internetin orta sürətinə görə dünya ölkələri arasında 3 …


“Heç kim düşünmür ki, oturub bir yerdə çay içmək təhlükəlidir…” – KOMİTƏ SƏDRİ – EtikXəbər\nBu gün Bakıda Avropa Liqasının final oyunu keçiriləcək. Azərbaycan xristian və müsəlman dünyasının, Avropa və Asiyanın qovşağında yerləşir.\nEtikxeber.az-ın məlumatına görə, bunu bu gün Milli Məclisdə (MM) keçirilən “Azərbaycan Avropa məkanında” konfransda çıxışı zamanı Rusiya Siyasi Araşdırmalar İnstitutunun direktoru Sergey Markov deyib.\nO, nəzərə çatdırıb ki, Azərbaycanda müntəzəm beynəlxalq tədbirlər keçirilir: “Bu baxımdan, Azərbaycan müxtəlif sivilizasiyalar və mədəniyyətlər arasında körpü rolunu oynayır”.Markov Azərbaycanda Dağlıq Qarabağ münaqişəsi kimi bir problemin də mövcud olduğunu qeyd edib: “Cəmiyyətlər öz kimliklərinə getdikcə daha çox diqqət yetirir”.\nPrezident Administrasiyasının (PA) Xarici KİV və QHT-lərlə iş sektorunun müdiri Fuad Axundov isə Azərbaycan ərazilərinin 20 faizinin işğal altında olduğunu xatırladıb: “Ermənistanın ərazisi əvvəllər Azərbaycan torpağı olub, 2 əsr əvvəl ermənilər Çar Rusiyası tərəfindən o ərazilərə yerləşdirilib”. F.Axundov bir əsr əvvəl İrəvanın müsəlman şəhəri olduğunu, Bakıya bənzədiyini bildirib: “İndi isə İrəvan tamamilə fərqlidir. Hazırda Ermənistan ərazilərimizin 20 faizini işğal edib, orada da etnik təmizləmə aparılıb. Ermənistanda nasizm qəhrəmanlaşdırılır. Ermənistanda nasistlərin heykəlləri daha böyükdür. Mayın 9-da bütün Avropa nasizm üzərində qələbəni bayram edir. Lakin Ermənistanda hələ də nasizm qəhrəmanlaşdırılır”. Sektor müdiri Azərbaycanın Avropa ölkələrində bu mövzu ilə bağlı konfrans keçirməyə hazır olduğunu vurğulayıb.\n“Avropa Məhkəməsi bu yaxınlarda “Çıraqov işi” ilə bağlı qərar qəbul edib. Qərarda bildirilib ki, Ermənistan Dağlıq Qarabağ üzərində nəzarətə malikdir”. Bunu da öz növbəsində MM-in Beynəlxalq münasibətlər və parlamentlərarası əlaqələr komitəsinin sədri Səməd Seyidov bildirib.


Məhsullar və materiallar | Dam.az\nBurada siz həm dam örtükləri və onlardan yığılan materialların bir çox növü ilə tanış olub(yumşaq dam örtükləri, elastik kirəmit, təbii keramik kirəmit, metalkirəmit və s.), həm də sizə uzun illər xidmət edəcək evinizin gözəl və etibarlı damlarının necə düzgün tikilməsi haqqında öyrənə bilərsiniz.\nDam örtüyü-binanı atmosfer çöküntülərindən və mexaniki təsirlərdən qoruyan örtüyün üst elementidir.Bu binanın çox vacib elementidir, bütün tikilinin, o cümlədən naxış və avadanlıqların uzunömürlülüyü və mühafizəsi onun etibarlı xidmətindən aslıdır.\nOnun əsas vəzifəsi(təyinatı)- binanı yuxarıdan atmosferin təsirindən qorumaqdır.\nMüasir dam örtüyü-bir çox komponentlərdən (buxarizolə edən təbəqələr, qızdırıcılar, hidroizolyasiya,küləkdənqorumalar,dam örtükəri və bir çox digərlərindən) təşkil olunan, çoxlaylı piroqu xatirladan mürəkkəb konstruksiyadır.\nDam örtüyünün düzgün konstruksiyası örtükaltı fəzanın havalandırılmasını, istilikitirmədən etibarlı qorunmanı və kondensatın yaranmasını təmin edir.\nDam örtüyü materiallarının istehsalı sahəsindəki müasir texnologiyalar dayanmır. Bizim firmamızda siz dünyanın və yerli istehsalçıların ən yaxşı materialları ilə tanış olub ala bilərsiniz.\nYumşaq bitum elastiki kirəmit\nİstehsalçılar: Katepal (Fillandiya), İсopal (Fillandiya)\nTəbii keramik kirəmit .\nİstehsalçılar: Başak Kirеmit (Тürkiyə)\nİstehsalçılar: Eruruk Almaniya ), Ruukki (Estoniya, Ukrayna) Мetehe (Fillandiya) Rukki , Metalstill (Кoreya- Azərbaycan) (Türkiyə-Azərbaycan), Dam.az (Koreya-Azərbaycan)\nİstehsalçılar: GERARD ( Yeni Zellandiya-Vengriya) Feroof (Коreya) Kami (İsveç)\nProfanstil (Кoreya-Azərbaycan) (Тürkiyə- Аzərbaycan) Onduline (Türkiyə)\nDam örtüyü panelləri (Paxlava-Azərbaycan) (Pulcuq-Azərbaycan) Fiberglass (Türkiyə)\nFakro Mansard pəncərələri ,\nNərdivan – Fakro - (Polşa)\nOrima (Fillandiya), Ruukki (Fillandiya) , Rooflandia\nÖrtükaltıaltı hidroizolyasiya və buxarizolyasiya JUTA (Çexiya) Kabelli isitmə: Devi (Danimarka)\nSpirokanal Prizmalı kanallar, Акsesuarlar – (Аzərbaycan)\nBizim şirkət Weckman (Finlandia), Gerard (Yeni Zellandia), Ruukki (Ukraina, Estonia), Yıldızboоnd (Türkiyə), Metehe OY (Finlandia), Feroof (Koyeya), Adamante (Polşa), Imbrex, Meteboond (Azərbaycan) kimi yerli və böyük dünya istehsalçılarının istehsalı olan metalkirəmitin böyük çeşidini təqdim edir. Demək olar ki, metalkirəmitlərin bütün növləri istisinklənmiş poladdan hazırlanıb polimer örtüyə və geniş rəng qammasına malikdir ki, bu da hər bir sifarişçinin təklifin razı salacaq məmulatlara yüksək keyfiyyət və etibarlılıq verir. Eyni zamanda metalkirəmitin seçmə növü-kompozitli(mürəkkəb qarışıqlı) kirəmit təqdim olunur. Belə kirəmitin polad lövhəsi alüminiumsink xəlitəli layla qorunur, xarici hissə isə bazalt dənəcikləri ilə örtülmüşdür. Kompozitli kirəmitin əsas üstünlüyü ondadır ki, onun kiçik çəkisi (6,5 kq/м2), konstruksiyasında kirəmitin həqiqi kütləsi nəzərə alınmayan damlarda bu tip dam örtüyü materiallardan istifadə etməyə imkan verir.


Tehran Mehridə İrəvanla azad iqtisadi zona açır, Sergey Lavrov isə xəbərdarlıq edir: “İranla nüvə sazişi pozula bilər” - TƏHLİL » Hurriyyet.org - Online qəzet\nTehran Mehridə İrəvanla azad iqtisadi zona açır, Sergey Lavrov isə xəbərdarlıq edir: “İranla nüvə sazişi pozula bilər” - TƏHLİL\nZərif İrəvanda təkcə erməni həmkarı Edvard Nalbandyanla görüşməyərək işin bu bölümünü yerinə yetirib. İran XİN başçısı, onun sözlərinə görə, “əldə edilmiş anlaşmalar üzrə sonrakı addımları və qarşılıqlı fəaliyyət perspektivlərini müzakirə etmək üçün qarşılıqlı maraq kəsb edən sahələrin aparıcı təmsilçiləri” daxil olan nümayəndə heyətinə başçılıq edib.\nOnların hamısı Ermənistan və İran hökumətlərarası komissiyasının planlaşdırdığı toplantı ərəfəsində Zəriflə birgə Ermənistan-İran biznes forumuna qatılıb. Lakin bu mənada İran heyətinin başında xarici işlər nazirini deyil, deyək ki, İranın ticari-iqtisadi sahədə dövlətlərarası əməkdaşlığa nəzarət edən birinci vitse-prezidenti İshaq Cahangirini görmək məntiqli olardı. Uyğun olaraq, Tehran üçün indi siyasət, daha dəqiqi, geopolitika ilk yerdədir. Bax, buna görə Rusiya XİN başçısı Sergey Lavrov İranın nüvə sazişinin mümkün pozulması haqda xəbərdarlıq edib. ABŞ prezidenti Donald Tramp əvvəllər dəfələrlə açıq şəkildə iddia edib ki, sazişin “yaxşılaşdırılması” üzrə Ağ Evin səyləri puç olsa, onda Vaşinqton ondan çıxacaq. İŞİD üzərində qələbə elan edildikdən sonra Səudiyyə Ərəbistanı müsəlman ölkələrinin əks-terror koalisiyasının yaradılmasını bildirməklə “gözlənilməz gediş” edib. Rəsmi bəyanatda deyilib ki, əsasən sünni əhalili 41 ölkənin daxil olduğu “panislam” koalisiyası “terrorizm və zorakı ekstremizmlə kürəsəl mübarizə çərçivəsində bu ölkələrin fərdi səylərini genişləndirəcək və əlaqələndirəcək”.\nLakin İŞİD-dən sonra “baş terrorçu”nun yerini kim tutmalıdır? Pentaqon başçısı Ceyms Mettis artıq bildirib ki, “İran dövlət səviyyəsində terrorizmə dəstək verən ölkədir”. “Amerikanın səsi” bununla bağlı birbaşa işarə edir ki, “müsəlman NATO-su” deyilən qurum “şiə İranı, Suriyası və İraqının simasında rəqiblərə qarşı” mübarizəyə yönəlib. Hər şey bu qayda ilə Tehranla Vaşinqtonun, həmçinin onların Yaxın Şərq müttəfiqlərinin qarşılıqlı münasibətlərində kəskin gərginləşməyə gedir.\nBununla bərabər, Amerika ekspertlərinin əksəriyyəti İranla birbaşa hərbi toqquşmanı istisna edərək güman edirlər ki, bu ölkədə İraq və Suriya tipli ssenari mümkündür. Qarışıqlıq Tehrana qədər gedib çıxacağı halda Azərbaycan və Ermənistan özünü necə aparacaq? Bakı son zamanlar İranla Rusiyaya çıxmaqla Cənub-Şimal logistika dəhlizinin inşasını qurtarmağa can atır. Lakin Cənubi (İran) Azərbaycan “kartı” riskə qoyulsa, Azərbaycanın İran dəhlizini bağlayacağı ehtimalı böyükdür. İranda “öz Azərbaycanı və yaxud Kürdüstanı” olmayan Ermənistan başqa durumdadır. Tehran üçün İrəvan isə Avrasiya İqtisadi Birliyinə (AİB) və hətta KTMT-yə birbaşa çıxışdır. Bununla yanaşı özü mühasirədə olan Ermənistan, çətin ki, İrana qarşı sanksiyalara qoşular ki, bu da Tehranın Cənubi Qafqazda strateji siyasəti önəmli, mümkün özünəxas şərhidir. Zərifin İrəvanda beynəlxalq meydançalarda dəstəyə görə Ermənistan tərəfinə təşəkkür ifadə etməyi təsadüfi deyil. Hətta bildirib ki, “Ermənistan bölgədə barışıq və sabitliyin saxlanması üçün işləyir”.\nBununla bərabər nazirin Ermənistan səfərinin iqtisadi tərkibi də müəyyən dərəcədə gurultulu görünür. Dekabrın 15-də Mehridə “Araz” iqtisadi zonasına çıxışı olan Azad İqtisadi Zona (AİZ) açılacaq.\nBunu da qeyd etmək önəmlidir ki, Zərifin İrəvan səfəri Brüsseldə Ermənistanın AB ilə çərçivə sazişi imzalamasından bir-iki gün sonra olub ki, Bakı da bundan narazıdır. “Qonşu müsəlman ölkənin naziri Ermənistanın Azərbaycana qarşı təcavüzünə, ərazisinin beşdə birinin işğalına, bir milyon azərbaycanlının öz evindən qovulmasına, onları qaçqın həyatına məhkum etməyə necə məhəl qoymaya və bununla yanaşı Ermənistanı barış və sabitliyin zamini adlandıra bilər? – Bakılı politoloq Qabil Hüseynli səslənir. – O, Ermənistanın tərifini göylərə qaldırır, sanki qardaş xalqın dünya siyasətində rolundan danışır”.\nBu arada isə Azərbaycan prezidenti İlham Əliyev yeddinci “Asiyanın qəlbi-İstanbul prosesi” ministerialına qatılmaq üçün Bakıda olan Zərifi qəbul edib.\n“Ölkəmizə səfər edən əcnəbi qadınların başlarını örtməsi məcburi deyil” - İRANIN DİN XADİMİ\nİranda neft tankeri avtobusla toqquşdu - 16 NƏFƏR ÖLDÜ\nRusiya: “Türkiyə ilə İran Suriyada sabitlik üçün açar rolunu oynayır”\nPUTİNİN 2024 SSENARİLƏRİ: 65 yaşlı prezidentin varis seçimi niyə uzanır? - TƏHLİL\nADNAN OKTAR SAXLANILDI - Siyasi və hərbi casusluq, uşaqlara qarşı cinsi təcavüz...\nSilahlı toqquşmada üç İran sərhədçisi həlak oldu\n"Almaniya, Britaniya və Fransa İranla dollarsız ticarət etməyi qəbul edib” - LAVROV\n“Türkiyə regionda həlledici gücə çevriləcək” - POLİTOLOQ\n“Türkiyədə ordu-dövlət inteqrasiyası qüvvətlənəcək”\nRusiya Ermənistana MiQ-29-lar göndərdi\nHərbi rəisləri artıq prezident təyin edəcək - TÜRKİYƏDƏ


"Unileasing" şirkəti mininci obyektini maliyyələşdirib\n19 Noyabr 2007 12:13 (UTC+04:00)\nAzərbaycan, Bakı / Trend U.İsmaylova/ Azərbaycanın iri lizinq şirkətlərindən biri olan "UniLeasing" mininci lizinq obyektinin maliyyələşdirilməsini həyata keçirib. Bu barədə şirkətin bazar ertəsi yaydığı məlumatda bildirilir.\n"Daşınmaz əmlakın maliyyə lizinqi" layihəsi çərçivəsində "UniLeasing" restoran kompleksinin maliyyələşdirilməsini həyata keçirib ki, bu da yerli bazarda fəaliyyətə başladığı müddətdən bu günə qədər şirkət tərəfindən maliyyələşdirilən mininci obyekt olub.\n2004-2007-ci illər ərzində şirkət tərəfindən lizinqə verilən obyektlərin ümumi dəyəri 38 mln. manatdan çox təşkil edib. Lizinqə verilmiş obyektlər üzrə orta faiz dərəcəsi - 19.4%, orta müddət - 38, 43 ay təşkil edir.\n"UniLeasing" QSC 1,8 mln. manat ödənilmiş nizamnamə kapitalına malikdir. Şirkətin səhmdarı 33, 33 faiz səhm payı ilə Avropa Yenidənqurma və İnkişaf Bankıdır.


“Azərbaycan hər üçünə - Ermənistan, İran və Rusiyaya xəbərdarlıq etmişdi, amma…” | İnter Press\n28 Avqust 2021, 10:49\n“Azərbaycan hər üçünə – Ermənistan, İran və Rusiyaya xəbərdarlıq etmişdi, amma…”\nİki həftə əvvəl Azərbaycan İrana məxsus avtomobillərin Qarabağ bölgəsinə “qanunsuz” səfərləri ilə bağlı Tehrana öz narazılığını bildirib, XİN-ə dəvət olunan İran səfirinə nota təqdim olunub.\n“Notada son dövrlər dost İran İslam Respublikasına məxsus müxtəlif təyinatlı avtomobillərinin davamlı olaraq rəsmi Bakının icazəsi olmadan Azərbaycanın Qarabağ bölgəsinə giriş-çıxış etməsi ilə bağlı narazılığımız ifadə olunub”, – XİN yaydığı məlumatda bildirib.\nAzərbaycan Milli Məclisinin deputatı Rasim Musabəyov hesab edir ki, Azərbaycan həm Ermənistana, həm Rusiyaya, həm də İrana öz narazılıqlarını çatdırıb.\nO deyib ki, Azərbaycanı narahat edən bu yoldan Azərbaycanın icazəsi olmadan İranın yük avtomobillərinin müxtəlif təyinatlı yüklər daşıması və onlara Ermənistanın və Rusiya sərhədçilərinin şərait yaratması idi.\nOnun sözlərinə görə, Ermənistan tərəfi də həmin yolla Dağlıq Qarabağa Laçın dəhlizindən keçiərək hərbçilərini aparıb.\nRəsmi Bakı 2-ci Qarabağ müharibəsinin başa çatmasından sonra avqustun ortalarında ilk dəfə, Qarabağda Rusiya sülhməramlılarının olduğu ərazilərdə erməni qüvvələrinin qalmasından narazılığını bildirib.\nAzərbaycan Müdafiə Nazirliyi rəsmi açıqlamasında bəyan edib ki, Rusiya Ermənistan silahlı qüvvələrinin bölgədə yerləşdirilməsi “hallarına son qoymalıdır”.\nQafan-Gorus yolunun bağlanması Azərbaycanın İrana və Rusiyaya narazılığını ifadə etməsindən sonra baş verir.\n“Narahatlıq çatdırılmışdı hər üçünə, amma əməl olunmurdu. Bununla Azərbaycan nümayiş etdirdi ki, bundan sonra daha buradan keçməyəcəklər. Azərbaycanın konkret tələbləri bunlardır ki, son hadisə, sərhədçiyə hücum araşdırılmalıdır və Azərbaycanın digər tələblərinə əməl edilməlidir”, – Rasim Musabəyov deyib.\nMillət vəkili hesab deyir ki, Azərbaycanın başqa etirazı da Ermənistan üçtərəfli bəyanatın şərtlərini pozaraq Naxçıvana avtomobil yolunun tikintisinə razılaşmamasıdır.\n“Mehridən keçməklə dəmiryolunun tikintisinə Ermənistan razılaşır, amma avtomobil yoluna yox. Ermənistan özü Laçın dəhlizindən istifadə edib Dağlıq Qarabağla əlaqə yaradır, amma Naxçıvanla avtomobil yolu əlaqəsinin qurulmasına müqavimət göstərir. Azərbaycan bunu qəbul etmir”, – Rasim Musabəyov bildirib.\nRasim Musabəyova görə, hazırda dünya birliyinin başı Əfqanıstan məsələsinə qarışdığından Ermənistanın “çağırışlarına Rusiyadan başqa fikir verən yoxdur”. /BBC Azərbaycan


Ağcabədi şəhər M.Əsədov adına 5 saylı tam orta məktəbində "Bilik günü" münasibəti ilə tədbir keçirilib.\n15 sentyabr 2017-ci il tarixdə Ağcabədi şəhər M.Əsədov adına 5 saylı tam orta məktəbində "Bilik günü" münasibəti ilə tədbir keçirildi.\nMəktəbin direktor əvəzi Allahverdiyeva Fəridə çıxış edərək bildirdi ki, bu il ali məktəblərə qəbul olan şagirdlər məktəbimizin faizini yüksəltmişdir. 19 nəfər attestat almış, şagirdlərin 8 nəfəri ali məktəbə, 4 nəfəri orta ixtisas məktəbinə qəbul olmuşdur. Məktəbin XI siif şagirdi Şükürov Cəlalın 651 bal toplaması sevindirici haldır.\nTəbrik üçün söz Ağcabədi Rayon Təhsil Şöbəsinin müdir müavini Əfrasiyab Məmmədova verildi. O, çıxış edərək 2004-cü ildə cənab Prezident İlham Əliyevin sərəncamı ilə 15 sentyabr Bilik Günü kimi elan edilməsi münasibəti ilə bütün müəllim və şagird kollektivini təbrik etdi, IX sinif buraxılış imtahanında daha da yaxşı nəticə göstərmələrini tövsiyə etdi.\nBirincilər yeni təmir olunmuş sinif otaqlarına daxil oldular. Birinci sinif müəlliməsi Sevil Bayramova elektron löhvədə Cocuq Mərcanlıya qayıdışı slaytlardan istifadə etməklə geniş şəkildə şagirdlərə göstərdi və şagirdlərdə bu torpaqlara getmək üçün xoş təəsürat yaratdı.\nAğcabədi müəlliminin uğuru“Hər kəs üçün təhsil” kampaniyası həyata keçirildiTəhsil naziri Ceyhun Bayramovun “Bilik günü” münasibəti ilə təbrikiTəhsildə yeni hədəflərə doğruAli məktəbə daxil olmuş tələbələrə Prezident təqaüdünün verilməsi haqqında Azərbaycan Respublikası Prezidentinin Sərəncamı Bütün xəbərlər\n© 2018. Ağcabədi Rayon Təhsil Şöbəsinin rəsmi internet saytı. Müəllif hüquqları qorunur.


Millət vəkili və Türkiyəli ziyalılar şəhid Cəbrayıl Dövlətzadənin ailəsini ziyarət edib » Asiya.az Informasiya Agentliyi\nMillət vəkili və Türkiyəli ziyalılar şəhid Cəbrayıl Dövlətzadənin ailəsini ziyarət edib\nAsiya.az xəbər verir ki, Qənirə Paşayeva qəhrəman şəhidin adının yeniyetmə və gənclərimizin, ümumən xalqımızın dilindən düşməyən bir ada çevrilidiyini deyib: “Ordumuz sentyabrın 27-dən bəri, əcdadımızın hərbi ənənəsini davam və inkişaf etdirməklə, yeni qızıl səhifələrlə zənginləşdirməkdədir. 19 yaşlı Cabir Dövlətzadə kimi əsgərlərimiz Azərbaycan gəncliyinin malik olduğu sarsılmaz Vətən sevgisini, şücaəti, öz canlarını Vətənə qurban verməklə, bütün dünyaya sübut edib. Bu xalq ruhunun cəsarətini göstərir.\nXatırladaq ki əslən Zəngilan rayonundan olan Cəbrayıl Dövlətzadə 2001-ci ildə Sumqayıt şəhərinin Corat qəsəbəsində doğulub. Orta məktəbi bitirdikdən sonra hərbi xidmətə yollanıb. O, Sərhəd Qoşunlarında xidmət etsə də, özü ərizə yazaraq, könüllü olaraq döyüşlərə qatılmaq istədiyini bildirib. Yaxından tanıyanlar onun mərd, qüvvətli, nəcib keyfiyyətli, qətiyyətli bir gənc olduğunu deyir.


Steynbekin Nobel nitqini alan olmadı\n2021, 30 İyul, Cümə, Bakı vaxtı 13:24\nİyun 27, 2010\nNobel mükafatlı Amerika yazıçısı Con Steynbekə məxsus əşyaların, əlyazmaların hərraca çıxarılacağı xəbəri yayılanda bəzi Amerika qəzetləri bunu “xəzinə” kimi təqdim etmişdilər.\nBəlkə də burda qəribə bir şey yoxdur, Steynbek bütün dünyada tanınır, Azərbaycanda da yəqin ədəbiyyatsevərlər arasında onun “Mirvari” hekayəsini oxumayan çətin tapılar.\nAmma hərracın yekunları hamını təəccübləndirib. Gözlənilən 200 min dollar əvəzinə cəmi 73 min dollar. Hərraca çıxarılan 50 əşyadan yarısına maraq göstərən olmayıb. Satılmayan əşyalar arasında yazıçının Nobel nitqinin makinə yazısı da var.\nSteynbek mükafata 1962-ci ildə layiq görülüb. Yazıçının məktub, əlyazma və şəkilləri də gözləniləndən xeyli aşağı qiymətə satılıb.\nYazıçının qlobusu və stulu 2000-3000 dollar arası qiymətləndirilsə də, onlara 1800 dollardan artıq verən olmayıb.\nƏşyaların çoxunu, o cümlədən yazıçının stul, qlobus, eynək, portmanatını, film və audioyazı arxivini, öz redaktoru ilə yazışmasını, milliyyətcə irland anasının nəsli haqqında yazısını Salinasdakı (ABŞ) Milli Steynbek Mərkəzi alıb.\nSteynbekə məxsus əşyaları onun 2003-cü ildə, yəni özündən 35 il sonra dünyasının dəyişmiş üçüncü arvadının varisləri hərraca çıxarıblar.\nBundan bir neçə gün qabaq isə Nyu-Yorkda Christie's hərracında Nobel mükafatlı başqa bir Amerika yazıçısı Uilyam Folknerə aid şəxsi əşyalar və imzaladığı kitabları hərraca çıxarılıb, satışdan ümumilikdə 833 min dollar qazanılıb.\nProqnoz təxminən 1 milyon dollar idi.\nChristie's hərracında ən baha qiymətə yazıçının “Absalom, Absalom!” kitabı satılıb – 85 500 dollara. Halbuki kitabın təxminən 40-60 min dollar arası qiymətə satılacağı güman edilirdi.\nChristie's nə Folknerə məxsus əşyaları satanın, nə də Amerikada onu alanın adını açıqlayıb.


Gürcüstan Prezidenti Azərbaycanın Xarici İşlər Nazirini qəbul edib 1905.az\nGürcüstan Prezidenti Salome Zurabişvili Azərbaycan Respublikasının Xarici İşlər Naziri Ceyhun Bayramovu qəbul edib.\nXarici İşlər Nazirliyinin Mətbuat xidməti idarəsindən AZƏRTAC-a bildiriblər ki, görüşdə Gürcüstan Prezidenti Salome Zurabişvili Ceyhun Bayramovu Xarici İşlər naziri vəzifəsinə təyin olunması münasibətilə təbrik edib və ona səmimi arzularını çatdırıb. Həmçinin nazirin fəaliyyəti dövründə iki ölkə arasında münasibətlərin daha da möhkəmləndirilməsi istiqamətində addımlar atılacağından ümidvar olduğunu qeyd edib.\nPrezident Salome Zurabişvili səmimi salamlarının Azərbaycan Respublikası Prezidentinə çatdırılmasını xahiş edib.\nNazir Ceyhun Bayramov Azərbaycan Respublikası Prezidentinin salamlarını Gürcüstan Prezidentinin diqqətinə çatdırıb.\nXarici İşlər naziri səfəri çərçivəsində iki ölkə arasında yüksək səviyyəli əməkdaşlıq münasibətləri üzrə olduqca faydalı müzakirələrin aparıldığını qeyd edib. İki ölkə arasında hər üç – siyasi, iqtisadi və humanitar istiqamətlərdə münasibətlərin inkişaf etdirilməsinə eyni səviyyədə əhəmiyyət verildiyi qeyd olunub.\nTərəflər bölgədə mövcud olan həll edilməmiş və regional təhlükəsizliyə ciddi təhdid yaradan münaqişələri vurğulayaraq, bu münaqişələrin həllində oxşar mövqe sərgilədiklərini diqqətə çatdırıblar. Ölkələrimizin bir-birinin suverenliyi, müstəqilliyi və ərazi bütövlüyünə hörmətlə yanaşdığı vurğulanıb.\nSöhbət zamanı hər iki ölkənin iştirakı ilə həyata keçirilən iqtisadi, enerji, nəqliyyat layihələrindən bəhs edilib. Regional dəhlizlərin imkanlarının daha da genişləndirilməsi ətrafında fikir mübadiləsi aparılıb. Həmçinin turizm, humanitar, mədəniyyət sahələrində əməkdaşlıq məsələləri müzakirə edilib.\nGürcüstan Prezidenti bölgədə sülhün və sabitliyin təmin olunmasının vacibliyini vurğulayıb.\nNazir Ceyhun Bayramov öz növbəsində Ermənistanın işğalçılıq siyasəti və onun ağır nəticələrinə diqqəti yönəldərək, Ermənistan rəhbərliyinin son təxribatçı fəaliyyəti barədə Gürcüstan Prezidentinə məlumat verib. Münaqişənin Azərbaycanın ərazi bütövlüyü çərçivəsində həllinin vacibliyi vurğulanıb.\nGörüşdə mövcud pandemiya şəraitində dövlətlərin həmrəyliyinə və əməkdaşlığına yüksək ehtiyac duyulduğu qeyd olunub. Bu xüsusda iki ölkə arasında yüksək əlaqələndirmə və əməkdaşlığın mövcud olduğu vurğulanıb.\nGörüşün sonunda Prezident Salome Zurabişvili Azərbaycan Respublikasının Prezidentini və Birinci vitse-prezidentini Gürcüstana səfərə dəvət edib.\nSöhbət zamanı, həmçinin qarşılıqlı maraq doğuran digər məsələlər müzakirə olunub.


İsveç arxeoloqları vikinqlərin qayıq-məzarlarını tapdılar\n6 İyul 2019 16:28\nTapılan qayıq-məzarlar kiçik bir qrupa aid olan insanlara məxsusdur\nİsveç arxeoloqları bu ölkənin Qamla Uppsala qəsəbəsində vikinqlərin iki qayıq-məzarını tapıblar.\nCNN telekanalının saytı xəbər verir ki, qəbirlərdən biri qədim vəziyyətində qalıb və içərisində insan, it və at cəsədlərinin qalıqları var.\nİsveçin Milli Tarix Muzeyləri Agentliyinin ekspertlərinin rəyinə görə, arxeoloji ekspedisiyanın üzvlərinin planda nəzərdə tutulmuş qazıntılar apardığı zaman torpağın altından tapdıqları iki qədim qayıq-məzar tarix elminə yeni töhfələr verəcək. Ekspedisiya qrupunun məlumatında qeyd olunub ki, Arkeologernasaid adlanan yerdə tapılmış qayıq-məzarlar eramızın 550-800-cü illərinə - Vendel dövrünə (vikinqlərin Uppsala ərazisinə köç etdiyi dövr) və eramızın 800-1050-ci illərinə (Vikinqlər dövrü) aiddir. Tarixi mənbələrə görə, həmin dövrlərdə ölən insanların çoxu kremasiya olunurdu, ən şöhrətli sərkərdələri isə qayıqlarda dəfn edirdilər.\nArxeoloq Anton Seiler mətbuata açıqlamasında qeyd edib ki, vikinqlərdə ölülərin yandırılması ayini geniş yayılsa da, tapılan qayıq-məzarlar kiçik bir qrupa aid olan insanlara məxsusdur. Onun sözlərinə görə, qəbirlərdə olan cəsəd qalıqları vikinqlərin sərkərdələrinə aid olub. Arxeoloqlar qayıqlarda qılınc, naxışlı daraq, nizə və qalxan da aşkar ediblər. Qədim inanclara görə, vikinqlər ölən sərkərdənin bu əşyalardan və atından Odinin (Skandinaviya tanrısı) hüzurunda da istifadə edəcəyinə inanırdılar. Qayıqlardan digəri isə dağılmış vəziyyətdədir. Onun XVI əsrdə bu ərazidə aparılmış qazıntı işləri zamanı zərər gördüyü ehtimal olunur.\nArxeoloqlar qrupunun bu ərazidə qazıntılara ötən ilin payızında başladıqları, lakin şaxtalı havalar səbəbindən yarımçıq qoyduqları bildirilir. İyun ayında yenidən başlanan ekspedisiya 50 illik fasilədən sonra yenidən vikinqlərin qayıqlarını aşkar edə bilib. Onlar müasir texnologiyanın imkanlarından istifadə edərək bu tapıntılardan vikinqlərin tarixi üçün əlavə qiymətli faktlar əldə edilməsinə səy göstərəcəklər.(AZƏRTAC)


"Avropada radikal sağ inkişaf edir" - Ekspertdən şərh » Etatist.com internet qəzeti\n"Avropada radikal sağ inkişaf edir" - Ekspertdən şərh\n"Mark Rut əlində olan imkanlardan çox yaxşı istifadə etdi"\nBu gün Hollandiyada parlament seçkiləri keçirilib. Seçkilərdə 13 milyondan çox insan iştirak edib və baş nazir Rutun partiyası 33 millət vəkili ilə qalib olub. Radikal sağ görüşlü Uildersin partiyası isə cəmi 19 millət vəkili ilə kifayətlənib. Qələbə qazanan digər bir partiya isə "Azadlıq və Demokratiya naminə Xalq Partiyası" olub.\nMəsələ ilə bağlı Etatist.com-a açıqlama verən ACSIS Araşdırmalar Mərkəzinin rəhbəri Pünhani Əsgərli bildirib ki, Hollandiyadakı seçkilər Avropa üçün böyük əhəmiyyətə malik idi:\n"Avropada hal hazırda radikal sağ inkişaf edir. ABŞ-da da Donald Trampın prezident seçilməsi bunu gücləndirən amillərdəndir. Hollandiya parlament seçkilərində də Uildersin namizədliyi bunu dəstəkləyən arqumentlərdən biridir. Mark Rut isə əlində olan imkanlardan çox yaxşı istifadə etdi.\nTürkiyəylə yaşanan diplomatik problem Rutla Uildersın arasındakı təməl fərqləri aradan qaldırdı. Bununla da Rut Uildersə yaxın ancaq buna şübhəli yanaşan elektoratı da öz yanına çəkdi. Rutun yenidən parlamentdə üstünlüyü ələ alması Hollandiyada tək başına hökumət qurmasına imkan yaratmadı. 150 nəfərlik parlamentdə yalnız 33 yer qazandı. Nəticədə koalisiya qurmağa məcbur oldu. Rutun hökumət qurma cəhdləri bir müddət vaxt alacaq. Çünki parlamentdə əvvəlkinə nisbətən daha çox partiya güc qazanıb və bu partiyalarla hesablaşmaq məcburiyyətindədir. Bu proseslər də Hollandiya-Türkiyə problemini də bir az daha geri plana atacaq".\nQeyd edək ki, seçkilərdə 1114 namizəd mübarizə aparıb. Rəsmi nəticələr 21 mart tarixində açıqlanacaq.\nƏrdoğanın partiyası böyük fərqlə qələbə qazandı


Milli.Az unikal.org-a istinadən bildirir ki, hadisə ilə əlaqədar olaraq yüzlərlə insan gecə Brüsselin şimalındakı polis bölməsinin yaxınlığına toplaşaraq 23 yaşlı İbrahima Barrie ölümünə etiraz aksiyası keçiriblər.\nNümayişçilər "Qara həyat vacibdir", "İbrahimaya ədalət" və "Qatil polis" kimi şüarlar səsləndirərək polisə daş atıblar. Etirazçılardan bəziləri yaxınlıqdakı başqa bir polis bölməsinin girişini, nəqliyyat vasitələrini və bəzi zibil qutularını yandırıb. Etirazçılar bölgədəki maşınlarına və dükanlarına da zərər verib.\nBu vaxt etirazların davam etdiyi bölgədən keçən Belçika Kralı Filipin avtomobilinə də daş atılıb. Kral Filipi daşıyan maşın sürətlə hadisə yerindən uzaqlaşıb. Həmin vaxt Kral Filipin maşında olub-olmadığı bilinmir. Bəzi insanlar polisin müdaxiləsi ilə yaralanıb. Yaralılar təcili yardımla xəstəxanaya aparılıblar. Bir çox nümayişçi nəzarətə alınıb.\nBununla bağlı, Belçika ictimai yayımı VRT-yə danışan Daxili İşlər Naziri Annelis Verlinden, "İctimai mülklərə ziyan vurmaq, od vurmaq, polisə daş atmaq kimi hərəkətlər qəbuledilməzdir",- deyə bildirib. Verlinden 23 yaşlı İbrahima Barrie adlı gəncin ölümünün araşdırıldığını xatırladaraq, "Həbsdə olarkən bir şeyin səhv olub-olmadığını öyrənmək üçün hər şey edilir. Bunu izləyəcəyik. Lazım gələrsə, polisin səhv davranışı ilə əlaqədar lazımi addımları atacağıq. Buna görə də bu cür zorakılıq hərəkətlərinə heç bir əsas yoxdur",- nazir çıxışında qeyd edib.\n11:14 12 430 Sülhməramlılar azyaşlı qızları zorlayır, hamilə qoyur... - DƏHŞƏTLİ FAKTLAR - FOTO\n00:01 4 458 Günün qoroskopu: gərgin, hadisələrlə zəngin və yorucu gündür\n23 Yanvar 23:54 4 184 Dəniz quldurları Türkiyə gəmisini ələ keçiriblər, azərbaycanlı mühəndis öldürülüb - FOTO\n14:45 3 867 Azərbaycanda son sutkada COVID-19-a yoluxanların sayı açıqlandı\n12:17 3 778 Məşhur ekstrasens Baş nazirə məktub yazdı: 11 ölkə DARMADAĞIN olacaq\n21:22 3 571 Gəlini aparmağa gələnlər qız evindən elə bir şey apardılar ki, təzə qurulmuş ailə darmadağın oldu\n17:01 3 393 Bakıda gənc qadın özünü çoxmərtəbəli binadan atdı - ANBAAN VİDEO\n20 Yanvar 20:33 32 635 Paşinyanın arvadının Moskva macəraları - 1900 dollarlıq araq və... - SİRLƏR AÇILIR\n21 Yanvar 12:57 22 352 Pərvindən iddialara cavab: “O videodakı mən deyiləm" - VİDEO\n22 Yanvar 16:34 19 944 Aylardır axtarışda olan qatil özü imiş - Tamaşaçıları şoka salan anlar - VİDEO - FOTO\n20 Yanvar 13:36 13 406 Bu nazirin qardaşı oğlu Rəmişin müalicə xərclərini üzərinə götürdü - FOTO\n20 Yanvar 10:02 12 991 "Peyvənd olunan şəxslər dərhal..." - İnfeksionistdən XƏBƏRDARLIQ\n21 Yanvar 22:15 10 696 Kombini bu üsulla işlədin - Qaz pulu az gələcək...


ŞAH və MAT - İki sahil\n26 noyabr 2020 16:58 Bütün xəbərlər Haqqımızda Əlaqə\n19 iyul 2019 20:04\n1996-cı ildən 20 iyul dünyanın hər yerində Beynəlxalq Şahmat Günü kimi qeyd olunur. Bu bayram əsası 1924-cü ildə qoyulmuş Beynəlxalq Şahmat Federasiyasının (FİDE) qərarı ilə keçirilir. Bütün rəsmi yarışlar, o cümlədən kişi və qadınlar arasında dünya çempionatları, kişi, qadın, tələbə və yeniyetmələrin komanda birincilikləri, Avropanın komanda birinciliyi, Avropa Çempionlar kuboku, Panamerikan fərdi yarışları FİDE-nin himayəsi altında keçirilir. FİDE 1950-ci ildən kişilərə, 1976-cı ildən isə qadınlara beynəlxalq qrossmeyster adı verir.\nİndi də şahmat haqqında bir neçə maraqlı və seçmə faktlara baxaq. Məhz bu faktlar şahmat oyunu bütün dünyada bu qədər məşhur edib. Şahmat sözü öz mənşəyini VI əsrin qədim hind “çaturanqa” oyunundan götürüb, bu söz qədim sanskrit dilindən “dörd qoşun bölməsi” kimi tərcümə olunur, bu qoşun özündə piyada, süvarilər, fil dəstələri və cəng arabalarını (qədimdə: iki təkərli müharibə arabası) əhatə edir. Öz növbəsində bu dəstlərə şahmatda piyada, at, fil və top fiqurları ilə təmsil olunur. VII əsrdə bu oyun İrana gəlir və onun adı dəyişdirilərək “şahranc” olur. Şahmat sözü isə oyunun məhz fars dilli versiyasında əmələ gəlmişdir. Oyunçular rəqibin şahına həmlə etdikdə “Şah” (dövləti şah idarə etdiyinə görə(kral)) və “Şah mat” (fars dilində “şah öldü” deməkdir) deyirlər.\nƏn qısa və ən uzun şahmat partiyaları\nƏn qısa şahmat partiyası, “Fool’s Mate” və ya “iki gedişə mat” adlanır. O növbəti gedişlərdən ibarətdir: 1) f3 e5 və 2) g4 Qh4++. Heç-heçə və məğlubiyyət hətta oyun başlamazdan öncə də baş tuta bilər. Bu oyunçunun turnir cədvəlində tutduğu mövqedən asılı ola bilər, həmçinin oyunçu oyuna gəlmədikdə ona texniki məğlubiyyət verilir. Ən uzun şahmat partiyası 1989-cu ildə Belqradda İvan Nikoliç və Qoran Arsoviç arasında oynanılıb. Oyun 20 saat, 15 dəqiqə davam edib, oyun ərzində 269 gediş edilib və o, heç-heçə başa çatıb. Nəzəri baxımdan partiya daha uzun da davam edə bilər, amma 50 gediş qaydasının tətbiqindən sonra, bu sayı müəyyən qədər azaltmaq mümkündür.\nŞahmatdakı vəzir və ya kraliça fiqurları bütün şahmat tarixi ərzində bir sıra dəyişikliklərə məruz qalmışdır. İlk öncə o, yalnız bir xana irəli gələ bilir və yalnız diaqonal üzrə hərəkət edirdi, daha sonra isə o, iki xananı aşa bilir, sonra isə hətta at kimi hərəkət etməyə başlamışdı. Amma indi bu fiqur, həm diaqonal, həm də horizontal hərəkət edir (yalnız at kimi hərəkət edə bilmir). Əvvəllər o, yalnız məsləhətçi, müşavir, kralın baş naziri, yəni şahın vəziri idi. İndi isə o şahmatın ən vacib fiquru hesab olunur.\nKompüter şahmatlarının gücü\nŞahmat kompüterləri bu gün şahmat dünyasının vacib bir hissəsinə çevrilmişdir. Bir zamanlar dünya çempionu olmuş və ən güclü oyunçulardan biri hesab olunan Harri Kasparov 1997-ci ildə Deep Blue adlı kompüterə uduzanda bu onun üçün şok olmuşdu. Nəzərə alsaq ki, üstündən uzun müddət keçib və texnologiya xeyli irəliləyib, onda bu gün kompüterlər daha yaxşı şahmat oynamalıdır. 2006-ci ildə isə dünya çempionu Vladimir Kramnik Deep Fritz kompüteri tərəfindən məğlubiyyətə uğradılıb, bu isə şahmat kompüterlərinin gücünü bir daha ortaya qoydu. Bu gün kompüter proqramları əksər hallarda oyunçular tərəfindən keçirilmiş oyunların təhlili və öz qabiliyyətlərini təkmilləşdirmək məqsədilə istifadə olunur. Onları adətən qrossmeysterlər ilə bərabər səviyyədə tuturlar.\nÜç gedişdən sonra qarşı tərəflərin hər birinin 9 milyon mümkün pozisiya yaratmaq imkanı vardır. Amerikan riyaziyyatçı təkrarlanmayan şahmat partiyalarının minimal sayını hesablamağa çalışmış və Şennon rəqəmini almışdır. Bu rəqəmə əsasən mümkün unikal partiyaların sayı bütün kainatdakı atomların sayını üstələyir. Əgər atomların sayı 10^79 olaraq qiymətləndirilirsə, onda unikal şahmat partiyalarının sayı 10^120 olaraq hesablanmışdır.\nOlimpiya oyunlarında şahmat təşkilatının açıqlamasına əsasən, hazırda dünyada 605 milyondan çox insan şahmat oynaya bilir. Psixologiyada şahmat yaddaşı gücləndirmək üçün əla bir vasitə kimi tez-tez xatırlanır. Bu, həmçinin çətin tapşırıqları həll etmək və yeni ideyalar yaratmaq imkanı verir. Təəccüblü deyil ki, Altsqeymer xəstələrinə qarşı mübarizə metodu kimi şahmat oynamağı tövsiyə edirlər.


Ərzaq mafiyasından xalqa ölümcül zərbə - bazara saxta yağlar çıxarılır » Press-az\npress-az » İqtisadiyyat » Ərzaq mafiyasından xalqa ölümcül zərbə - bazara saxta yağlar çıxarılır\nSaat: 23-10-2017, 15:05 Baxış: 814\nArtıq bəzi işbazlar hərəkətə keçiblər; Eyyub Hüseynov: "Bu sahədə vəziyyətin daha da kəskinləşəcəyini gözləyirik, çünki...”\nAzad İstehlakçılar Birliyinin rəhbəri Eyyub Hüseynov bildirir ki, tələb təklifi qarşılamadıqda saxta və keyfiyyətsiz məhsulların artması sübuta ehtiyac olmayan bazar aksiomudur: "Bu, bazarın yazılmamış qanunudur. Son vaxtlar bununla bağlı həddindən artıq şikayətlər alırıq. İstehlakçılar müraciət edirlər ki, aldığımız yağın keyfiyyəti özünü doğrultmur, satılan qiymətə uyğun gəlmir və sair. Düzünü deyim, bu vəziyyətin daha da kəskinləşəcəyini gözləyirik. Bildiyiniz kimi, sahibkarlığa yoxlamalar dayandırılandan sonra ərzaq təhlükəsizliyi ilə bağlı vəziyyət çox pisləşib. Sahibkarlar bundan sui-istifadə edib bazarı saxta və təhlükəli məhsullarla doldururlar. Bununsa əhalinin sağlamlığına ciddi mənfi təsirləri olacaq.”\nBirlik rəhbəri hesab edir ki, sahibkarlığa yönəlik yoxlamaların davamında yalnız qida təhlükəsizliyi deyil, Nazirlər Kabinetinin müvafiq qərarında adı olan bütün mallar üzrə təhlükəsizliklə bağlı yoxlamalara da icazə verilməlidir:"Nazirlər Kabinetinin 343 saylı qərarı var: təhlükəsizliyi təmin olunan malların siyahısıdır. O siyahıdakı bütün malların keyfiyyəti yoxlanmalıdır”.\nQeyd edək ki, gələn ilin yanvarından ölkədə Qida Təhlükəsizliyi üzrə Agentlik fəaliyyətə başlayacaq. E.Hüseynov bu qurumun təhlükəli malların satışını önləməsi perspektivinə elə də nikbin yanaşmır: "Dünya təcrübəsi göstərir ki, bu cür qurumlar uğur qazana bilmirlər. Məsələn, Ukraynada yaratdılar, amma ciddi nəticə əldə edə bilmədilər. Bizdə uğurlu olacağını gözləmirəm. Heç bir ictimai müzakirə aparılmır. Biz bu günlərdə Avropa Birliyi və Dünya Bankının nümayəndələri ilə görüşdük. Hökumət bu sahədə illərdən bəri formalaşmış olan beynəlxalq və yerli təcrübəni akkumulyasiya etmir.”


Məhkəmə sistemində yenilik – VİDEO\n7 Oktyabr 2019 16:01\nMəhkəmə sistemində yenilik. 10 illik müzakirələrdən sonra 2020-ci ilin iyul ayından etibarən Azərbaycanda mediasiya təcrübəsi tətbiq olunmağa başlanacaq.Mediasiya mübahisələrin məhkəmədən kənar alternativ həll yollarından biridir. Tərəflər mediasiya sessiyaları vasitəsilə məhkəmələrə nisbətdə daha az xərc çəkərək mübahisələrini arzu etdikləri zaman və formada həll edə bilərlər. Bu isə süründürməçiliyin və digər neqativ halların qarşısının alınmasına kömək olacaq.Mediatorlar hər hansı bir tərəfin üstünlüyünü irəli sürmür, sadəcə tərəfləri razılığa gətirirlər.\nİki tərəf mediatorun köməyindən sonra razılığa gəlib sənəd imzalasalar, bu hüquqi sənəd sayılacaq və məhkəməyə ehtiyac qalmayacaq. Mediatorluq indiyə qədər ölkəmizdə fəaliyyət sahəsi kimi mövcud olmadığına görə bu sahədə çalışacaq mütəxəssis də yox idi. Amma artıq altı aydır ki, bu sahənin peşəkarı, Qlobal Mediatorlar və Müzakirəçilər təşkilatının qurucusu Deniz Kite Güner Azərbaycanda mediator kadrların hazırlanması istiqamətində işlər aparır.\nMediasiyanın tətbiqi belədir ki, artıq ailə və məişət məsələlərində məhkəməyə müraciət etdikdə onlardan mediator qəbulunda olub-olmamaları soruşulacaq.\nMediator olmaq üçün dünya ölkələrindən fərqli olaraq Azərbaycanda 25 yaşı tamam olmuş, istənilən sahə üzrə ali təhsilli, 3 illik stajı olan şəxs bu işi icra etmək üçün müraciət edə biləcək.\nQeyd edək ki, mediasiya xidməti pulludur. Lakin Azərbaycan qanunvericiliyinə görə maddi imkanı olmayan şəxslərin xərcləri dövlət tərəfindən ödəniləcək. Onu da deyək ki, bir çox ölkələrdə bu təcrübə tətbiq olunur. Qardaş ölkə Türkiyədə isə mediasiya təcrübəsi 2012-ci ildən tətbiq edilməyə başlayıb.


09:41 29 İyul 2021\n15:16 17.06.2021 (Yenilənib 17:43 17.06.2021) Qısa URL\nTürkiyə prezidenti deyib ki, bundan sonrakı dönəmdə xarici işlər naziri, müdafiə naziri və müdafiə sənayesi naziri həmkarları ilə görüşməklə bu prosesi davam etdirəcəklər.\nBAKI, 17 iyun — Sputnik. Türkiyə Prezidenti Rəcəb Tayyib Ərdoğan amerikalı həmkarı Co Baydenin diqqətinə çatdırıb ki, F-35, S-400 məsələlərində Ankaranın mövqeyi dəyişməzdir. Sputnik Azərbaycan "Milliyet"-ə istinadən xəbər verir ki, bunu Türkiyənin Prezidenti Rəcəb Tayyib Ərdoğan bildirib.\n"Türkiyə olaraq istər F-35, istərsə S-400 məsələsində fərqli bir addım atmağımızı gözləməyin, dedim. Çünki biz F-35 məsələsində üzərimizə düşəni elədik və pul anlamında verməli olduqlarımızı verdik. S-400-lə bağlı olaraq da sizdən "Patriot"-ları istədik, siz vermədiniz. Tam əksinə, bazalarımızda olanları da aldınız. Biz nə edəcəkdik? Başımızın çarəsinə baxacaqdıq.\nYaxın vaxtlarda işləri izləməyimiz lazımdır. Biz bütün haqlarımızı müdafiə edəcəyik. Müdafiə sənayesi ilə bağlı bütün məsələləri, müştərək ata biləcəyimiz addımları danışmağa davam edəcəyik. Bundan sonrakı dönəmdə xarici işlər naziri, müdafiə naziri və müdafiə sənayesi naziri həmkarları ilə görüşməklə bu prosesi davam etdirəcəklər", - deyə Ərdoğan bildirib.\nVaşinqton hələ də Türkiyəyə xəbərdarlıq edir\nQeyd edək ki, daha əvvəl ABŞ Dövlət Departamentinin rəsmi nümayəndəsi Ned Prays bildirib ki, rəsmi Vaşinqton Rusiyadan S-400 zenit-raket komplekslərinin alınmasının neqativ nəticələri barədə Türkiyəyə xəbərdarlıq etməyə davam edir.\n"Rusiyanın S-400-ləri NATO avadanlıqları ilə uyğunsuzdur, NATO-nun texnologiyalarının təhlükəsizliyinə təhdiddir. Onlar NATO üzvü kimi Türkiyənin götürdüyü öhdəliklərə uyğun deyil. Biz Türkiyəni bu sistemi qəbul etməməyə dair xəbərdar etmişdik və etməyə də davam edirik", - deyə Prays qeyd edib.\nO bildirib ki, Türkiyə NATO-nun əhəmiyyətli üzvüdür, ona görə bu ölkənin S-400-ü təsdiqləməsinin alyans çərçivəsində götürdüyü öhdəliklərə uyğun olmadığını özü anlamalıdır.\nPutin Türkiyə ilə strateji əməkdaşlıq barədə\n"Türkiyə prezidenti Ərdoğan müstəqil siyasət yürüdür: Qərara aldı ki, ölkəsinə müasir HHM sistemi lazımdır, dedi və S-400 aldı. Belə etibarlı tərəfdaşla işləmək xoşdur".\nBu sözləri Rusiya prezidenti Putin ötən ilin oktyabrında Valday klubunda onlayn çıxışı zamanı deyib.\n"Ərdoğan dedi, biz bunu reallaşdıracağıq, biz də elədik. Digər sahələrdə əməkdaşlıq edirik. Mən bilirəm ki, Ərdoğan müstəqil xarici siyasət yürüdür. Bütün təzyiqlərə baxmayaraq, biz onunla çox qısa zamanda "Türk axını" layihəsini reallaşdırdıq. Amma Avropa ilə indiyə qədər bunu edə bilmirik, illərdir mövzu çeynənir. Avropa elementar müstəqillik və suveren iradə göstərib ona xeyir gətirəcək "Şimal axını-2" layihəsini reallaşdıra bilmir. Biz öz milli maraqlarımızı başa düşərək Türkiyə ilə bunu tez bir vaxtda elədik", - deyə Putin vurğulayıb.


++++++++Qatıq və Bal Maskası » wWw.Qadinlar.Biz ~ Qadınlar Bir Incidir! Populyar Qadın Saytı\n++++++++Qatıq və Bal Maskası\nTarix: 12-04-2013, 17:56\nSəs ver: Qatıq və bal\nQatıqlı üz maskaları məşhurdur. Amma içində mütləq bal olması şərti ilə. 1 fincan süd ilə çox az qatığı qarışdıraraq əməliyyata başlaya bilərsiniz. Ardından başqa bir qabda yumurta ağını yaxşıca qarışdırın. Bunu da süd-qatıq qabına əlavə edin. Quru dərilər qarışığa 1 çay qaşığı bal əlavə etməlidir. Yağlı dəri isə balla birlikdə bir neçə damla da limon suyu əlavə etməlidir.\nBudur sizə şahanə bir maska. Üzünüzə sürtün 20 dəqiqə gözlədin və yuyun


Boks >> "Qəbələ"nin boksçusu Riqada rinqə çıxacaq30 iyul 2016 17:23“Qəbələ” İdman Klubunun boksçusu Zamiq Atakişiyev peşəkar rinqdə ilk döyüşünü keçirəcək. Olimpiya.az klubun rəsmi saytına istinadən xəbər verir ki, təmsilçimiz iyulun 31-də Latviyanın paytaxtı Riqada təşkil olunan boks gecəsində debüt edəcək. İdmançımız 5 min tamaşaçı tutan “Riqa Arena”da keçiriləcək peşəkarların 7 döyüşündən birinin iştirakçısı olacaq. Ağır çəki dərəcəsində çıxış edəcək 30 yaşlı idmançımız rusiyalı Vladimir Qonçarovla qarşılaşacaq. Öncədən Atakişiyevin latviyalı Kristap Breydislə görüşməsi nəzərdə tutulsa da, sonradan təşkilatçılar boksçumuzun rəqibini dəyişib. Onun rusiyalı rəqibi karyerasında 8 peşəkar döyüş keçirib və bunların 5-də qalib gəlib. Üç məğlubiyyəti olan 31 yaşlı Qonçarov peşəkar rinqdə 39 raund döyüşüb.\n2017-02-17 Prezident İlham Əliyev ulduz boksçu ilə görüşdü2017-02-14 Boksçularımız Gürcüstan çempionatında2017-01-25 \_"Bakı-2015\_" I Avropa Oyunlarının qalibinə 3 maddə üzrə ittiham irəli sürülüb2017-01-24 İki qat Avropa çempionu həbs olundu2017-01-18 Əmir Xanın porno videosu yayıldı2017-01-11 Milli komandaların baş məşqçiləri məlum oldu2017-01-10 Avropa çempionu qəzada öldü2016-12-18 Boksçularımızdan dünya kubokunda 4 medal2016-12-10 Peşəkar boksçunu babası ilə birgə güllələdilər2016-12-05 Elena Vstropova noyabr ayının ən yaxşı idmançısıdır2016-12-03 Azərbaycan ümumdünya boks yarışlarından imtina etdi2016-11-26 Boksçunun rinqdə aldığı zərbə ölümünü gətirdi2016-11-23 Boksçumuz Avropa çempionu oldu2016-11-23 Azərbaycan boksçusu dünya birinciliyində erməni ilə döyüşəcək2016-11-22 Boksçumuz Avropa çempionatının finalında2016-11-21 4 boksçumuz Avropa çempionatının yarımfinalına yüksəldi2016-11-18 İki boksçumuz Avropa çempionatını erkən başa vurub2016-11-18 İki boksçumuz gənclərin mundialında növbəti mərhələyə çıxdı2016-11-17 Boksçularımızın mundialda rəqibləri müəyyənləşdi2016-11-16 Boksçumuz Avropa çempionatına qələbə ilə başladı Bütün xəbərlər


“Fərqliliklərimizə kültürəl zənginlik olaraq baxmağımız lazımdır”\n04 Mart 2015 - 16:42\nTelman Nüsrətoğlu: “Bir millət hafizəsini itirərsə, kimliyini də itirmiş olar”\nSon zamanlar müxtəlif KİV-lərdə bəzi ziyalı və ictimaiyyət xadimlərimizin tariximizi mühakimə etdiklərinin şahidi oluruq. Əsasən tarixi şəxsiyyətlərimizi hədəfə alan bu müzakirələr bəzən kəskin mübahisələrlə yadda qalır. Tarixə fərqli münasibətlərimiz bizim bir millət kimi ortaq tarixi şüurumuzun formalaşmamasından xəbər verir. Görəsən, hələ də oturuşmamış tarixi şüurumuzla hara gedirik və bu ayrılığın qarşısını necə ala bilərik?\nİstanbul Universitetinin tədqiqatçısı, həmyerlimiz Telman Nüsrətoğluyla söhbətimiz məhz bu mövzu ətrafında oldu.\n-Telman bəy, bir tarixçı kimi sizin fikirlərinizi öyrənmək maraqlı olardı. Azərbaycanda aparılan bu müzakirələrin səbəbi nədir? ümumiyyətlə bir xalqın formalaşmasında onun tarixi şüurunun nə qədər əhəmiyyəti var?\n-Bir insanın başarılı, güclü olması, hər çətinlik və sınaq qarşısında çarə tapması üçün hafizəsi nə qədər önəmlidirsə, millətlərin də həyatında tarix şüuru , tarixi hafizə o qədər önəmlidir. Bir millət hafizəsini itirərsə kimliyini də itirmiş olar. Milli kimliyini itirmiş millətlər isə yox olmağa məhkumdur. Adətən müstəmləkəçi güclər bir milləti işğal etdikdən sonra onun tarixiylə oynamağa başlarlar. çingiz Aytmatovun manqurtlaşma heykayəsini bilirik. Hafizəsi itmiş və ya saxtalaşdırılmış bir millət dostunu düşmənindən ayırd edə bilməz. Və daha sonra da dilini, kültürünü, inancını itirir. Assimilasiya, dönüşdürmə siyasətləri də öncə tarix anlayışıyla başlar. Hədəf olaraq seçilmiş millətin milli kodları, tarixdən süzülüb gələn xarakteristik özəllikləri, təmayülləri öyrənilir və ona uyğun olaraq müstəmləkəçi təhsil, mədəniyət siyasəti formalaşdırılır. Baxın, çar Rusiyası Azərbaycanı işğal etdikdən sonra bir neçə araşdırma quruluşu, cəmiyyətlər vasitəsiylə demək olar ki, bizim bütün bölgələr üzrə tarixi, etno-demografik, dini, kültürəl xəritəmizi tərtib edib ona görə davranıblar. Nəsillərlə nəsillər arasındakı əlaqənin davamı üçün, milli nihilizmə yuvarlanmamaq üçün tarix şüuru çox vacibdir.\n-Uzun illər rus əsarətində yaşayan Azərbaycan xalqının, təbii ki, tarixi şüuru da düzgün formalaşdırılmadı. Sovet tarixçiliyinin öyrətdiyi tarix fəlsəfəsi xalqımızı türk etnosundan ayrı şəkildə göstərdi və dolayısıyla əsrlər boyu kimlərinsə əsarətində yaşadığımız bizə təlqin olundu. Sovet ideologiyasının öz mahiyyətinə uyğun təlqinləriylə tarixdə yaşamış qaçaq, quldurları ən böyük qəhrəmanlarımız kimi tanıdıq. Sizə elə gəlmir ki, korrupsiyaya və dövlət əmlakını dağıtmağa meylliliyimiz məhz bu dünyagörüşünün ruhumuza hakim olmasından doğur?Sovet izlərini tarixi şüurumuzdan təmizləmək üçün nə etməliyik?\n-Haqlısınız. Məncə, problemin kökünü araşdırmaq üçün bir az daha geriyə- çar Rusiyası dövrünə getmək lazımdır. Bizim bütün tarix konsepsiyamız həqiqi milli hafizəmizə uyğun olaraq yenidən formalaşdırılmalı, Quzey və Güney Azərbaycan coğrafiyasının tarixi ümumtürk tarixi kontekstində işlənməlidir. Bu coğrafiyada dövlətlər qurub dövlətlər yıxan əsas aparıcı etnos, təbii ki, türk etnosudur. Niyə bizim insanımıza bütün Asyanı, Avropanı titrədən hunlar, avarlar , göytürklər, səlib yürüyüşlərinin önündə dim-dik duran, Anadolunu islamlaşdıran səlcuqlular öz şanlı tarixinin bir hissəsi olaraq öyrədilməməlidir.? Babürlər də , şeybanilər də , səfəvilər də , osmanlılar da bizim tariximizdir. Biz türk tarixinə bir bütün olaraq baxa bilmədiyimiz üçün Qarabağ məsələsini, erməni məsələsini də düzgün qavraya bilmirik. Erməni bir proje dövlətdir, bəs bu projenin müəllifi kimdir, onun hədəfləri nədir? Erməni problemi Anadoluda bir cür, Qarabağda başqa cür olmur ki. Bu məsələ əsrlərə yayılmış olan rus-türk mübarizəsində bir elementdir. Bu məsələni anlamaq üçün Rusiyanın mərkəzi dövlətə doğru irəliləyiş sürəcini, xarici siyasət doktrinasını bilmək lazımdır. Ta Həştərxan, Kazan xanlıqlarının işğalına gedib çıxmaq lazımdır. çar Rusiyası Xəzəri, Qaradənizi, Baltiki bir iç dənizi halına gətirmək istəyirdi. Xəzərdə də, Qaradənizdə də buranın əsli unsuru olan türk gücünü qarşısında buldu. Yaxşı ki, müstəqil olduqdan sonra tariximiz üzərindəki qadağalar da ortadan qalxdı. Ən azından Azərbaycanda erməni məsələsinin kökləriylə bağlı bir neçə dəyərli araşdırma əsərləri ortaya qoyuldu. Biz rus dövlətinin Pyotrdan başlayaraq bölgədə xristiyanlarla, ermənilərlə necə işlədiyni, burada ikinci, üçüncü xristiyan dövləti qurmaq istədiklərini, Bakının bir erməni paytaxtı halına gətirilməsini belə düşündüklərini bildik. Ruslar Azərbaycan coğrafiyasını işğal etdikdən sonra durmadılar, onların hədəfi həm də Anadoluyudu, İstanbuldu. Ona görə də erməni dövlətini İrəvan xanlığı torpaqlarında qurdular. Bilirsinizmi, Azərbaycan xanlıqlarını işğal etdikdən sonra Rusiya kütləvi şəkildə bölgəyə rusları köçürməyə başladı, xristianlaştırma, kültür asimilizasiyası siyasəti də sürətləndi. Demək olar ki, bütün Qafqaz valiləri, işğal ordusunun generalları Qafqazda Pravoslav Xristianlığını Bərpa Cəmiyyətinin üzvləri olublar. Rusiya sadəcə Mil-Muğan projesiylə 1 milyondan çox rusu bölgəyə yerləşdirmək istəyirdi. Əgər o iş həyata keçirilmiş olsaydı, Allah qorusun, indi Ukraynadakı proseslər bizdə də başlamışdı. Baxın, sovet dövründə də çar Rusiyasının başlatdığı müsəlman- türk əhalisinin tarixi torpaqlarından köçürülməsi, oraların erməniləşirilməsi işi davam etdi. Bu məsələdə rus çizgisində heç bir qırılma olmadı. çünkü hədəf daha böyükdü. Bütün bunlar bir bütün halında yenidən yazılmalı və gələcək nəsillərə anlatılmalıdır.\n-Türk dünyasının əsarətdə qalması və yalnız Türkiyənin öz ayaqları üzərində durması istər-istəməz bizim bir çox şeyləri onlardan öyrənməmizə yol açır. Nə yazıq ki, Türkiyə tarixçiliyinə hakim olan nəzəriyyə də subyektivdir. Əksər hallarda türklükdən çox, osmançılığı təbliğ edir. Məsələn, Səvəfi-Osmanlı münasibətlərində tarixi proseslərə yanaşmada bunu daha aydın bir şəkildə hiss edirik. Müasir cəmiyyətimizə yeni tarixi baxış gətirməyə çalışan ziyalılarımız da əsasən Türkiyənin təsirindən çıxa bilmirlər…\n-Məncə, Türkiyə tarixçiliyinə hakim olan nəzəriyyəylə bağlı fikirlərinizdə bir az subyektivlik var. Bu gün mən sevinirəm ki, ümumtürk tarixinin yazılmasında\nböyük xidmətləri olan Zeki Velidi Toqan, İ. Kafesoğlu kimi nəhəng tarixçilərin İstanbul universitetində qurmuş olduğu ümumitürk tarixi kafedrasında doktora tələbəsi olmuşam. Və bu gün tarix elmində söz sahibi olan ordakı xocalarımız həmişə bizlərə Türk tarixinə bir bütün olaraq baxmağı, obyektivlik, elmilik prinsiplərindən sapmamağı öyrədiblər. Türk tarixi təkcə Osmanlı-Səfəvi münasibətlərindən ibarət deyil. Və yaxud da belə deyək; bu münasibətlərdən yazan bir və ya iki tarixçinin subyektiv mülahizələrinə görə belə qənaətə gəlmək düz deyil. Fərqli baxış bucaqları həm Azərbaycanda, həm də Türkiyədə var. Yadımdadır, mən bir dəfə Şah İsmayılın Azərbaycan coğrafiyasında sünnü müsəlmanlara qarşı böyük qətliamlarla müşaiyyət olunan məzhəb təməlli dərin ayrışmanı da bərabərində gətirən, İslamın əsli qaynaqlarıyla da ziddiyət təşkil edən bəzi icraatlarını tənqid etdiymdə elmi rəhbərim Şah İsmayılın Türk kültürünə, dövlətçiliyinə töhfələrini əsas gətirərək məni tənqid etmişdi. Bu məsələdə fərqli mövqelər, ayrışmalar olduğu üçün mən dövrün reallıqlarını, ideolojik konsepsiyalarını da nəzərə alaraq prosesləri anlamağın və bir daha o səhvlərə düşməmək üçün ibrət almağın tərəfdarıyam. Unutmayaq, tarix eyni zamanda ibrət almaq üçündür. Şah İsmayılın bir Türk şairi kimi sadəcə yaradıcılığıyla bağlı Türkiyədə onlarla müdafiə işləri görmüşəm. Ona Anadoluda nəzirələr yazan, özünə ustad bilən şairlər az deyil. Mənim bu məsələdə Osmanlıya simpatiyayla baxmağımın əsas səbəbi bu millətin, bu ümmətin yüksəlişini həyata keçirməsi, üç qitəyə hakim olmasıdır, atlarının, toplarının üzü Avropaya çevrili olmasıdır. Böyük bir coğrafiyada xristianların islamlaşmasını təmin edib, onlarla savaşıb, oralara fəth yolçuluğuna çıxıb. Mən Nadir şaha ona görə rəğbət bəsləyirəm ki, bu gün də əsas problemlərimizdən biri olan məzhəb fərqliliyinin ortadan qaldırılması istiqamətində ardıcıl səy göstərib. Bu gün Türkiyədə də, Azərbaycanda da, məncə, ehtiyacımız olan dərin birliyi nəzərə alaraq söz söyləməli, əsərlər yazmalıyıq.\n-Osmanlıların türk yüksəlişində rolunun olduğunu deyirsiniz. Tarixin isə bizə öyrətdiyi həqiqətlər var. Belə ki, Qaraqoyunlu, Ağqoyunlu dövlətlərinin paytaxtları indi başqa etnosların nəzarətindədir. Məsələn, Diyarbəkiri götürək. Vaxtilə Ağqoyunluların mərkəzi şəhəri olan bu yer hazırda kürd separatçılarının istinad nöqtəsinə çevrilib. Bəzi mülahizələrə görə, bunun səbəbi Osmanlının Səvəfi ilə öz arasında bufer zona yaratmaq niyyətindən doğub. İrandan gətirilən sünni kürdlər tarixi türk torpaqlarına yerləşdirilərək yerli əhali sıxışdırılıb. Nəticədə bugünkü Türkiyə belə Osmanlının antitürk siyasətinin bədəllərini ödəyir. Bu fikrə münasibətiniz?\n-Bu suala cavab vermədən öncə bəzi tarixi bilgiləri dəqiqiləşdirmə ehtiyacı hiss etdim. Tarixin hikmətini anlamaq üçün ilk öncə bütünlük prinsipinə sadiq qalınmalı və haqqında söhbət açılan dövrün ictimai, siyasi xəritəsi qaynaqların qarşılaşdırılmasıyla obyektiv bir şəkildə çizilməlidir ki, hər şey aydın olsun. Bir də dövrün hakim güclərinin ideoloji, dini idrakları, meylləri, siyasət konsepsiyalarını bilmək çox vacibdir. İlk öncə Anadolunun türkləşdirilməsi məsələsinə toxunmaq lazımdır. Biz bilirik ki, əsasən 1048-ci ildə Hasanqala qələbəsindən sonra Türkmənlər Anadolu coğrafiyasına yayılmaya başlayıblar, 1059- da artıq Sivas və Malatyanı ələ keçiriblər. Daha sonra isə Qeysəri və Konya fəth edilib. Anadolunun türkləşdirilməsi prosesində türkmən axınları Bizansın ciddi müqavimətiylə qarşılaşırdı və vaxtaşırı olaraq türkmənlər Bizans hücumları qarşısında Qafqaza çəkilmək məcburiyətində qalırdılar. Lakin Səlcuqluların 1071 Malazqirt zəfərindən sonra Bizansın dirənişi qırıldı, sonra da demək olar ki bütün Anadolunun qapıları türkmənlərin üzünə açılmış oldu. Anadolu coğrafiyası beləcə türkləşdirildi. Ancaq o dövrlərdə Silvan və Diyarbəkirdə bir kürd əmirliyi vardı. Bu Mervani əmirliyi şiə Buveyhilərə tabe olan sünnü bir bəylikdi. Səlcuqlular Anadolunu fəth etdikdən sonra bu sünnü Mərvani bəyliyinə toxunmadılar, hətta Faruk Sumer Malazqirt savaşında 10 minə yaxın kürdün də Səlcuqlu ordusunun tərkibində Bizansa qarşı savaşdığını qeyd edir. Ətrafdakı şiə ərəb əmirliklərinə və Bizansa qarşı o dövrdən etibarən kürdlər Türklərlə birlikdə hərəkət etdilər. Yəni, demək istəyirəm ki dövrün bütün mübarizələrində din aparıcı bir faktor kimi qarşımıza çıxır. Yəni, kürd -türk ittifaqının təməlində din amili mühüm rol oynayıb. Osmanlı dövründə etnik kimlikdən çox, camaat tanımı (məfhumu-Heydər Oğuz), dini duruş, dövlətə itaət qavramları əsas rol oynayıb. Bir də onu da deməliyəm ki, Osmanlıda etnik kimlik məsələləri çox qarışıq məsələlərdir. Doğuda, güney-doğuda bir çox türkmən aşirətlərinin “ekrad –ı türkmən”, yəni, “türkmən kürdləri” camaatı olaraq qeydiyyata alındıqlarını bilirik. Tarixi prosesləri bir bütün olaraq ələ alarsaq, deyə bilərik ki, Teymur Ağqoyunlu Kara Yülükə əmirlik fərmanıyla Diyarbəkir və ətrafını verdiyində artıq oralar bir türkmən bölgəsiydi. Kürd aşirətlərinin də hakim türk-İslam kültürünün, hakimiyyətinin təsiriylə sürətli bir şəkildə türkmənləşməsi prosesi gedirdi. Mən belə bir bufer etnik zona yaradılması , Osmanlının antitürk siyasəti yürütməsi fikrini bölüşmürəm. Əgər belə bir şey olsaydı, Ağqoyunlu, Qaraqoyunlu dövründə, Ağqoyunluların Teymurla ittifaq içində olduğu dövrlərdə onlara qarşı belə demoqrafik siyasət yürüdülərdi. Ancaq Ağqoyunlular dövründə Elxani, Moğol saraylarından şiə alimlər bu türkmən dövlətinə sığınaraq burada dini fəaliyətlərini sürdürməyə başlayınca Diyarbəkir və ətrafında şiə təsiri də yayılmaya başladı və daha sonra Səfəvilərdə şiəlik rəsmi dövlət ideologiyası halına gəlincə Osmanlı o coğrafiyanı təhdid olaraq görməyə başladı. Əlbəttə, Səfəvi bir türk dövlətiydi, onun da bir imperial vizyonu vardı. İki imperial vizyon-dini -kültürəl dünyagörüş toqquşdu . Bir də nəzərə almalıyıq ki, dönəmim ən böyük super gücləri də türklərin qurduğu dövlətlərdi. Və rəqabət də təbii olaraq onların arasında gedəcəkdi. Bundan əlbəttə ki, bütün coğrafiyalarda türkmənlər ziyan gördü. Bu gündən baxanda bu məqam türk tarixinin ən ağrılı, bölünməyə, məzhəb ayrışmasına səbəb olan nöqtəsidir. Mən deyirəm ki, o günün şərtlərini nəzərə alaraq tarixi anlamaq və bu günün şərtlərində də ibrət almaq lazımdır. Biz bölündükcə zəifləmişik-etnik təməlli də, ümmət təməlli də. Biz güclü olmadığımız üçün bu qədər problemlərlə qarşılaşmışıq. Türkiyənin terror probleminin də , Azərbaycanın Qarabağ, Qərbi Azərbaycan, türk dünyasının başqa problemlərinin də yeganə\nhəlli dildə, dində, fikirdə, düşüncədə bir olmaqdan, bütünləşməkdən keçir. Kürdlərin əksəriyəti də, məncə, böyük oyunun fərqindədirlər. Amerika, Avropa onların qara qaşına, qara gözünə aşiq olduğu üçün kürdlərə dəstək vermir, türkü zəiflətmək siyasəti yürüdürlər. ümumiyətlə bu gün İslam dünyasının, müsəlman ümmətinin qardaşlıq təməlində bir olmasına, güclünün ətrafında birləşməsinə ehtiyacı var.\n-Şah İsmayıl haqqında bizdən fərqli olaraq Türkiyədə bir çox türkülər meydana gəlib. Məsələn, “Açılın, qapılar, şaha gedəlim”, “Bu gün bizə şah gəldi” və s. kimi. Bu folklar nümunələri də əslində Şah İsmayıla o torpaqlarda özləmi göstərir. Osmanlı öz əhalisinə necə münasibət bəsləyirdi ki, xalq Şah İsmayıl özləmiylə yaşayırdı?\n– Şah İsmayıl Anadoluda çox böyük tərəfdarlar kütləsi olan, şeirlərinə nəzirələr yazılan şair və dövlət adamı idi. Bu misralar Osmanlı idarəsindən, məmurlarından narazı olan bəzi qızılbaş türkmən gruplarının olan simpatiyasını əks etdirir. Onun sadə və duru bir türkçəylə şeirlər yazması və Osmanlıdan narazı olan türkmənləri öz tərəfinə çəkməkdəki diplomatik qabiliyəti də bu heyranlıqda ciddi rol oynayıb. Nəzərə alaq ki, ələvilik Şah İsmayılla Anadoluda kimlik qazandı. 1511-ci ildəki Şahqulu üsyanı kimi Osmanlıya qarşı başlanan bir çox üsyanlarda Anadolu qızılbaşlarının əsas ilhamvericisi Şah İsmayıl idi. Ondan ilhamlanaraq “açılın qapılar, şah gələcək” yazırdılar. Anadolu və Rumeliyə yayılan bir çox üsyanda Şah İsmailin xəlifələri xalqdan Şah İsmayıla biət etmələrini, üsyançılara dəstək vermələrini istəməktəydi. Bütün bu qızılbaş üsyanlarını yatırtdığı üçün Osmanlıya qarşı onlarda kin və qəzəb vardı.\n-Son olaraq türkləri tarixi şüurları ilə parçalamağa çalışan siyasətə qarşı nə etməliyik?\n– Fərqliliklərimizə kültürəl zənginlik olaraq baxmağımız lazımdır. Dünyada elə bir millət yoxdur ki bu qədər ciddi, taleyüklü proseslərin cərəyan etdiyi bütün coğrafiyalarda var olsun. Balkanlardan, Yaxın Şərqdən Orta Asyaya, çinə qədər hər yerdə Türk milləti var. Və Allaha çox şükür ki, türklərin böyük əksəriyəti eyni dinin, inancın daşıyıcılarıdır. Biz təhsil sistemimizi, tarix, din konsepsiyamızı birləşdirici nüansların üzərində quraraq millətinə, dininə bağlı insan yetişdirdiyimizdə bütün xırda ziddiyətli nöqtələr öz-özlünə yox olub gedəcək. Bir də bizi dini, kültürəl təməldə parçalayaraq öz təsirləri altında saxlamaq istəyən qonşu dövlətlərin də varlığını unutmamalıyıq. Doğru bir tarixi şüur bizə həm özümüzü, həm də düşmanlarımızı tanımağa kömək edəcək.


Baxıldı : 1380\nTarix : 2019-07-08 07:28:17\nİyulun 5-də Azərbaycan Həmkarlar İttifaqları Konfederasiyasının (AHİK) böyük zalında AHİK-in II Məclisi keçirilib. AHİK sədri, millət vəkili Səttar Möhbalıyev Məclisi açıq elan edib. Gündəlikə duran məsələlər barədə iştirakçılara məlumat verib.\nSonra redaksiya, mandat və hesablayıcı komissiyalarının tərkibi seçilib.\nTədbirdə Azərbaycan Respublikasının Prezidenti zati-aliləri cənab İlham Əliyevin sosial təminatın daha da yaxşılaşdırılması istiqamətində atdığı ciddi addımlarla bağlı AHİK-in II Məclisinin iştirakçılarının Bəyanatı qəbul edilib (bəyanatın tam mətni qəzetimizin 4-cü səhifəsində dərc olunub).\nAHİK sədri, millət vəkili Səttar Möhbalıyev “Müasir dövrdə həmkarlar ittifaqına yeni üzvlərin cəlb edilməsində motivasiyanın rolu, beynəlxalq təcrübə və Azərbaycan həmkarlar ittifaqlarının vəzifələri” mövzusunda məruzə ilə çıxış edib (məruzənin tam mətni qəzetimizin 2-3-cü səhifələrində dərc olunub).\nMəruzə ətrafında müzakirələrdə Naxçıvan Muxtar Respublikası Həmkarlar İttifaqları Şurasının sədri Sucaxan Novruzov, Dövlət İdarələri və İctimai Xidmət İşçiləri Zaqatala Rayon Komitəsinin sədri Tükəzban Həmzəyeva , “Azərsu” Təsərrüfatı İşçiləri HİRK- in Təşkilat və beynəlxalq əlaqələr şöbəsinin müdiri Xəyalə Məmmədova, Təhsil İşçiləri Azad Həmkarlar İttifaqı Sumqayıt Şəhər Komitəsinin sədri Xudaverdi Əliyev və başqaları çıxış ediblər. Onlar yeni üzvlərin cəlb edilməsi istiqamətində AHİK-in yeritdiyi siyasəti, həyata keçirdiyi tədbirlərin uğurlu nəticələrini yüksək qiymətləndirdilər. Sahə, yerli həmkarlar ittifaqlarının bu sahədə gördüyü işlər barədə məlumat verdilər. Yeni üzvlərin cəlb edilməsində motivasiyanın rolunun daha da artırılması üçün təkliflər irəli sürdülər.\nII Məclisin yekununda AHİK sədrinin məruzəsi, Azərbaycan Həmkarlar İttifaqları Konfederasiyası üzvlüyünə qəbul, Məclisin və İcraiyyə Komitəsinin tərkibində dəyişikliklər edilməsi haqqında qərarlar qəbul olunub.\nİclasda AHİK sədri, millət vəkili Səttar Möhbalıyevə layiq görüldüyü Beynəlxalq Mahmud Kaşğari adına Fondun medalı təqdim olundu. Mükafatı təqdim edən Fondun icraçı direktoru Elxan Zal Qaraxanlı bu missiyanı yerinə yetirilməsinin ona həvalə olunmasından qürur duyduğunu söylədi. O, təmsil etdiyi qurumla bağlı məlumat verdi. Dedi ki, Mahmud Kaşğari Fondu hər il türk dünyası qarşısında böyük xidmətləri olan önəmli şəxsləri - alimləri, ziyalıları mükafatlandırır. Mükafat sahibi beynəlxalq komissiya tərəfindən müəyyənləşdirilir. Mükafatı alanların sırasında Türkiyənin 9-cu Prezidenti Süleyman Dəmirəl, qazax şairi, ictimai xadim Oljas Süleymenov, azərbaycanlı akademik İsa Həbibbəyli və digər görkəmli şəxslər var. AHİK sədri, millət vəkili Səttar Möhbalıyev də türk dünyasının tanınmış alimlərindən biri, professor, iqtisad elmləri doktorudur. Ümumtürk mədəniyyətinin və Azərbaycan dövlətinin inkişafında göstərdiyi xidmətlərə görə Səttar Möhbalıyev Beynəlxalq Mahmud Kaşğari adına Fondun mükafatı ilə təltif olunur.\nS.Möhbalıyev Fondun bu mükafatını bütün Azərbaycan həmkarlar ittifaqlarına verilən qiymət kimi dəyərləndirib və öz təşəkkürünü bildirib.


Qobustan Milli Tarix-Bədii Qoruğunda ağacəkmə aksiyası keçirilib - FOTO | Online ictimai-siyasi qəzet\nQobustan Milli Tarix-Bədii Qoruğunda ağacəkmə aksiyası keçirilib - FOTO\nTarix: 13.04.2019 | Saat: 16:18:00\nAprelin 13-də Qobustan Milli Tarix-Bədii Qoruğunun təşkilatçılığı ilə Ekologiya və Təbii Sərvətlər Nazirliyinin “Bu yaz özün bir təbiət yarat” devizli yaz ağacəkmə kampaniyası çərçivəsində qoruq ərazisində ağacəkmə aksiyası həyata keçirildi.\nAksiya Mədəniyyət Nazirliyi və nazirliyin Mədəni İrsin Qorunması, İnkişafı və Bərpası üzrə Dövlət Xidmətinin dəstəyi ilə gerçəkləşdi.\nTədbirdə mədəniyyət naziri Əbülfəs Qarayev, ekologiya və təbii sərvətlər naziri Muxtar Babayev, Hesablama Palatasının sədri Vüqar Gülməmmədov, Qaradağ Rayon İcra Hakimiyyətinin başçısı Süleyman Mikayılov, Mədəni İrsin Qorunması, İnkişafı və Bərpası üzrə Dövlət Xidmətinin rəisi Zakir Sultanov iştirak edirdi.\nMətbuat nümayəndələrinə açıqlama verən mədəniyyət naziri Əbülfəs Qarayev bu təşəbbüsün əhəmiyyətini yüksək qiymətləndirdi: “Qobustan tariximizin ən müqəddəs məkanlarından biridir. Bu gün Qobustan Milli Tarix-Bədii Qoruğunda kütləvi ağacəkmə aksiyası həyata keçirilir. Mədəniyyət Nazirliyi, Ekologiya və Təbii Sərvətlər Nazirliyi, eləcə də Hesablama Palatasının əməkdaşları, mədəniyyət və incəsənət xadimləri bu aksiyada iştirak edir. Bildiyiniz kimi, Qobustan qoruğu 2007-ci ildə UNESCO-nun Dünya irsi siyahısına daxil edilib. Bu il UNESCO-nun Dünya İrs Komitəsinin 43-cü sessiyası Bakı şəhərində keçiriləcək. Bu münasibətlə Azərbaycana 3 mindən artıq qonağın gələcəyi nəzərdə tutulur. Onların ölkəmizdə UNESCO-nun Dünya irs siyahısına daxil olan abidlərlə tanışlığı da gözlənilir. Bunların sırasında Qobustan qoruğu da var”.\nƏbülfəs Qarayev onu da diqqətə çatdırdı ki, Qobustan qoruğundakı muzey 2013-cü ildə Avropanın beş ən yaxşı muzeyi sırasına daxil olub. Bu muzeyin tikintisi Prezident İlham Əliyev və Birinci vitse-prezident Mehriban Əliyevanın təşəbbüsü ilə aparılıb, eləcə də qoruqda abadlıq işləri görülüb.\nNazir vurğuladı ki, xalqımızın böyük sərvəti olan Qobustanın qorunması, gələcək nəsillərə ötürülməsi bizim borcumuzdur.\nQobustan Milli Tarix-Bədii Qoruğunun direktoru ağacəkmə aksiyası haqqında məlumat verdi. Bildirdi ki, aksiya Ekologiya və Təbii Sərvətlər Nazirliyinin “Bu yaz özün bir təbiət yarat” devizi əsasında reallaşır. Qobustan qoruğunun Böyükdaş dağına gedən yolun sağ və sol tərəfində, 30 metr zolaqda yerli landşafta uyğun akasiya, badam, sərv, Eldar şamı və zeytun ağaclarının əkilir.\nQeyd edək ki, aksiyada ümumilikdə 3 mindən artıq ağac əkildi.\nTədbir iştirakçıları daha sonra qoruğun muzeyi ilə tanış oldular.


Məşhur idmançı pis hala düşdü - FOTOLAR\n14 İyul 2016 10:49\nAmerikalı idmançı Stefani Potştayn Bryusun qarnında hamiləlikdən sonra dəlik yaranıb.\nPublika.az xarici mətbuata istinadən xəbər verir ki, 32 yaşlı Stefani uzun məsafəyə qaçış üzrə peşəkar idmançıdır və heyrətamiz uğurlar qazanıb. O, milli komandanın tərkibinə daxildir və ölkəsini bir çox beynəlxalq yarışlarda yüksək səviyyədə təmsil edib.\nİdmançı ailə qurduqdan sonra karyerasında bir qədər fasilə vermək qərarına gəlib. Lakin Stefani ana olduqdan sonra qarın əzələlərində diastaz baş verib. Sadə dillə desək, qarın əzələləri boşalıb, dərisi isə sallanıb. Faktiki olaraq idmançı qadının qarnında dəri ilə örtülən böyük dəlik yaranıb. Stefaninin qarnı əvvəlki kimi hamar və dümdüz olmasa da, o, ümidini itirməmək qərarına gəlib. Əksinə, idmançı belə bir problemlə qarşılaşan digər qadınlara dəstək vermək qərarına gəlib:\nİdmançı "Bilirəm ki, kişilər mənim qarnımı çirkin hesab edir. Amma mən bunu heç nə ilə düzəldə bilmərəm, bu qarınla yaşamaq lazımdır! Belə qarınla ilk dəfə yarışa çıxmaq mənim özüm üçün də böyük sınaq idi. Amma tezliklə başa düşdüm ki, ətrafdakıların mənə münasibəti dəyişməyib. Qarnım belə olduğu üçün heç kim mənə nifrət bəsləmir. İndi isə mənimlə oxşar problemi yaşayan qadınları ruhlandırmaq istəyirəm. Belə vəziyyətlərdə qadınlar üçün mənəvi dəstək çox vacibdir".\nİdmançı doğumdan sonrakı fotolarını sosial şəbəkədə paylaşmağa belə çəkinmir. Onun bütün fotolarında bir nikbinlik hiss olunur. O, fotolarının birinə "Aşağı baxanda mənimlə əbədi qalacaq əzələlər və irəli getməyə hazır olan güclü ayaqlar görürəm” qeydini yazıb.\nİndi isə Stefani fəal məşqlərə başlayıb. O, 2016-cı ildə Rio-de-Janeyroda keçiriləcək yay Olimpiya oyunlarında Amerikanı təmsil etmək arzusundadır. Bu qadının mənəvi gücünə heyran olmaq və ona yalnız uğurlar arzulamaq olar.


"Abidin Fərzəliyevin himayə etdiyi işbazlar mənim mülkiyyət hüquqlarımı pozub" » www.7GUN.az\n"Abidin Fərzəliyevin himayə etdiyi işbazlar mənim mülkiyyət hüquqlarımı pozub"-Səbri Qədirov\nFəaliyyəti ictimai narazılıq yaradan yüksək çinli məmurlardan biri də Nərimanov rayon İcra Hakimiyyətinin Başçısı Abidin Fərzəiyevdir. O, vəzifə səlahiyyətlərindən sui-istifadə edib vətəndaşların hüquqlarını pozaraq özünün maddi imkanlarını genişləndirir. Hazırdra hüdudsuz sərvətlərə malik olan İcra Başçıları sırasında Abidin Fərzəliyevin adını xüsusi qeyd etmək olar. Onun sərvətləri barədə daha ətraflı məlumat verəcəyik.\nBakı şəhər sakini Qədirov Səbri Ağalar oğlu 7GUN.az-a müraciət edərək Nərimanov rayon Z.Xəlil küçəsindəki evinin “RR Constuructions” MMC tərəfindən mülkiyyət dəyərinin ödənilməsi barədə rəsmi müqavilə bağlandıqdan sonra söküldüyünü, lakin qarşı tərəfin müxtəlif bəhanələrlə ona çatmalı olan pulu vermədiklərini bildirir: “Mənim Nərimanov rayon Z.Xəlil küçəsində 31 kvadratlıq sənədsiz evim var idi. “RR Constuructions” MMC qeyd olunan ünvanda qəzalı vəziyyətdə olan binanı sökəndə rəsmi müqavilə bağlandıqdan sonra mənim də 31 kvadrat metrlik evimi sökdülər. Yalnız evin söküntüsü başa çatdıqdan sonra “RR Constuructions” MMC məndən evin sənədlərini tələb etdi. Mən başa düşə bilmirəm ki, bu nə özbaşınalıqdı? Mənimlə rəsmi qaydada müqavilə bağlayıb mülkümü sökəndən sonra məndən sənəd tələb etmək hansı məntiqin məhsuludur? Onlar mənim rəsmi sənədlərimin olmadığını bilirdilər. Mən öz hüquqlarımın müdafiəsi üçün bütün zəruru addımları atıram. Nərimanov rayon İcra Hakimiyyətinin Başçısı Abidin Fərzəliyevin himayə etdiyi işbazlar mənim mülkiyyət hüquqlarımı pozub. Mən bu barədə ölkə başçısına və digər dövlət orqanlarına müraciətlər etmişəm. Ancaq hələlik heç bir nəticə yoxdur”.\nQeyd edək ki, “RR Constuructions” MMC Nərimanov Rayon İcra Hakimiyyətinin Təsərrüfat şöbəsinin sabiq müdiri Abdullayev Rəfail Hüseynqulu oğluna və onun qardaşı Abdullayev Nadir Hüseynqulu oğluna məxsusdur.\n7GUN.az-ın araşdırmaları zamanı sözügedən qardaşlar barədə daha ilginc məlumatlar ortaya çıxıb.\n7GUN.az-ın məsələ ilə bağlı qarşı tərəfdən mövqe öyrənmək cəhdləri baş tutmadı.\nQarşı tərəfi dinləməyə və onların da mövqelərini dərc etməyə hazırıq.\nTəhsilin inkişafından danışmaq olarmı, Ceyhun Bayramov?!-VİDEO\nKarat MTK vətəndaşın hüquqlarını pozur\nMənzil-Komunal İstismar Sahələrində "ölü canlar"\nDİN-in BDYPİ-i niyə susur?-VİDEO\nSozcu.az saytının rəhbəri Elşən Əlisoya qarşı təxribat həyata keçirilir\n"Meqa-Siti Holdinq" MMC-in qurbanının aqibəti necə olacaq?(Audio)\nEv içində ev və ya NZS-də tikinti özbaşınalığı\n"Arada olan bu insanlar məmur adına da ləkə gətirir”-Adil Əliyev\n“Bu gün məmləkətimizdə kasıbçılığın sürətlə inkşaf etdiyi bir vaxtda, məmur qohumları günbəgün varlanırlar\nQüdrət Şükürov vəzifəsindən azad edilib\nBŞİH-də saxta sərəncam qalmaqalı -HƏBSLƏR GÖZLƏNİLİR\nİcra başçısı iş adamını niyə özünə köməkçi təyin etdi?


“Ermənidən daha çox erməni olmaq" iddiası\n“Ermənidən daha çox erməni olmaq" iddiası Siyasət\nAzərbaycan Prezidentinin Ermənistandakı real vəziyyəti əks etdirən fikirləri işğalçı ölkənin siyasi hakimiyyəti, kütləvi informasiya vasitələri ilə yanaşı erməni təbliğat maşını ilə sinxron hərəkət edən qrupları, “5-ci kolon”un ənənəvi təmsilçilərini ciddi də narahat edib. O qədər narahat edib ki, hətta Azərbaycan torpaqlarının 20%-dən çoxunu işğal altında saxlayan, bir milyona yaxın həmvətənimizi yurdundan didərgin salan, xalqımıza qarşı soyqırım törədən, tarixi və mədəni abidələrimizi, məscidlərimizi viran qoyan, azərbaycanlıların dəfn olunduğu qəbristanlıqları dağıdan, başdaşlarını güllələyən işğalçıdan üzr istəməyə belə hazır görünürlər. Əks təqdirdə Prezident İlham Əliyevin Ermənistanla bağlı fikirlərinin Azərbaycan hakimiyyətinə aid olduğunu dilə gətirib Ermənistana, erməni diasporu və lobbisinə, işğalçı ölkəni himayə edənlərə “biz fərqli düşünürük” mesajını verməzdilər.\nMaraqlıdır, görəsən Azərbaycan Prezidentinin Ermənistanla bağlı hansı fikirləri əsas işlərinin hakimiyyəti şərləməkdən ibarət olduğunu açıq şəkildə etiraf edən “Milli Şura” adlanan qurumun başbilənlərini, xarici ölkələrə sığınan “söyüş terminatorları”nı narahat edib?\nNə deyib Azərbaycan Prezidenti?\nDeyib ki, bugünkü Ermənistan Azərbaycan torpaqlarında formalaşıb, ermənilər əvvəlcə indiki Ermənistan ərazisində, indi isə Dağlıq Qarabağda və ətraf bölgələrdə Azərbaycan toponimlərini dəyişdiriblər, orada yeni dırnaqarası sərhədlər çəkiblər, bizim tarixi keçmişimizi, məscidlərimizi məhv ediblər, tarixi abidələrimizi, torpaqlarımızı erməniləşdirmək istəyirlər,\nDeyib ki, Ermənistanın müstəqillik tarixi rüsvayçılıq tarixidir, 1998-ci ildən 2018-ci ilə qədər Ermənistana rəhbərlik etmiş şəxslər cinayətkardır, oğrudur, quldurdur.\nDeyib ki, Ermənistanda hakimiyyətin siyasi opponentləri təqib edilir, həbs olunur, konstitusiyaya qanunsuz dəyişikliklər edilir.\nVə nəhayət bəyan edib ki, Azərbaycan torpağında ikinci erməni dövlətinin yaradılmasına imkan verilməyəcək!\nƏgər Prezident İlham Əliyevin yuxarıda iqtibas gətirdiyim və gətirmədiyim, son nəticədə Ermənistanın işğalçılıq siyasətinin ifşa olunmasına xidmət edən fikirləri “Milli Şura”çıları və onlarla eyni düşüncənin daşıyıcısı olanları qane etmirsə və bütün bunların “Azərbaycan hakimiyyətinin fikirləri” olduğunu bildirirlərsə, o zaman belə anlaşılır ki, bu şəxslər “Azərbaycan hakimiyyətinin fikirləri”nə əks mövqedə dayanan tərəfin, yəni Ermənistanın mövqeyini bölüşürlər.\nMaraqlıdır, görəsən formal “Milli Şura”nın formal sədri Cəmil Həsənlinin, bu qurumda təmisl olunan digər fəalların, habelə keçmiş səfir Arif Məmmədov kimi xaricdə yaşayan bəzi şəxslərin Ermənistana və işğalçı ölkənin siyasi hakimiyyətinə olan sevgisi haradan və nədən qaynaqlanır? Bu adamları öz dövlətlərinə qarşı işğalçı ölkə ilə vahid mövqedən çıxış etməyə, sinxron davranmağa, hətta Ermənistan mediasının ölkəmizə qarşı ittihamlarını olduğu kimi təkrarlamağa vadar edən nədir?\nCavabı çox sadədir - ortaq maraqlar və ortaq maliyyə mənbələri...\nDoğrusu, 1992-ci ildə Azərbaycana qarşı tətbiq olunmuş “Azadlığa Dəstək Aktı”na 907 saylı düzəlişin, qondarma erməni soyqırımı ilə bağlı çoxsaylı layihələrin müəlliflərindən biri olan, ABŞ hökumtindən işğalçı Ermənistana və işğal altındakı Azərbaycan ərazilərində formalaşdırılmış qanusuz rejimə birbaşa maliyyə yardımlarının artırılmasını tələb edən Kristofer Smitin, özünün dediyi kimi “böyük dostu” Cəmil Həsənlidən və onun kimilərdən fərqli bir mövqe gözləmək də absurd olardı. Qeyd edim ki, Kristofer Smit özünü həm də ermənilərin “böyük dostu” hesab edir.\nBu adamlar da öz növbələrində Azərbaycanla da, Ermənistanla da bağlı “böyük dostları”nın mövqeyindən çıxış edirlər.\nHətta baş nazir Paşinyanın yoluxma sayına görə Ermənistanın dünyada lider olması barədə etirafı belə bu insanları işğalçı ölkə ilə bağlı real vəziyyəti ifadə edən şəxslərə qarşı aqressiya nümayiş etdirməkdən çəkindirmir. Nəticədə isə “Roma papasından daha artıq katolik” misalına uyğun bir mənzərə, daha dəqiq desək, “ermənidən daha çox erməni” olmaq iddiası nəzərə çarpır.


ARİF HACILI İLƏ SƏRDAR CƏLALOĞLUNUN ÜZ-ÜZƏ GƏLDİYİ DAİRƏ: iqtidar qalmaqallı deputata dəstək verəcək, yoxsa...\nFevralın 9-da keçiriləcək erkən parlament seçkiləri ilə bağlı namizədlərin təsdiqlənməsi mərhələsi hələ tam başa çatmamış, indidən bəzi dairələr cəmiyyətin xüsusi diqqətindədir.\nMia.az bildirir ki, belə dairələrdən biri də 15 saylı Yasamal birinci seçki dairəsidir.\nBəzi iddialara görə, həmin dairədən YAP-ın toplumda o qədər də tanınmayan Tibbi Universitetinin dosenti Rauf Nəriman oğlu Nağıyevin namizədliyini irəli sürməsi, iqtidarın bu dairədən tamam başqa bir şəxsi parlamentdə görmək istədiyi qənaəti yaradıb. Bəziləri iddia edir ki, bu, biznesmen-deputat, karateçi Ülvi Quliyevdir. Lakin həmin dairə üzrə Müsavat başqanı Arif Hacılının, ADP sədri Sərdar Cəlaloğlunun və digər tanınmış şəxslərin də namizədliklərinin təsdiqlənməsi göstərir ki, budəfəki seçki də Ülvi Quliyev üçün asan keçməyəcək.\nMəlumata görə, hələlik 42 namizədin təsdiqləndiyi dairə üzrə AMİP funksioneri, əslən yasamallı Elşən Mustafayev, BAXCP rəsmisi, jurnalist Elçin Mirəzəbəyli, Elçibəyn qardaşı oğlu Hürrü Əliyev, "Əsa" teatrının təsisçisi Nihad Quluzadənin və digər tanınmış şəxslərin seçkiyə qatılması da, bu dairədə mübarizənin gərgin keçəcəyini göstərir: "Bəli, birmənalı şəkildə demək olar ki, MSK-nın açıqladığı namizədlər siyahısına diqqət etdikdə, ölkə üzrə maksumum 40 dairədə ciddi və gərgin mübarizə keçəcək ki, onlardan biri də 15 saylıdır. Düzdür, çoxluq iddia edir ki, hakimiyyət resursları bu dəfə də biznesmen Ülvi Quliyevin qələbəsinə səfərbər ediləcək. Ancaq bu ehtimal bu dəfə keçərli olmaya bilər. Mənim fikirimcə, YAP-ın bu dairədən zəif namizəd irəli sürməsi, hələ o demək deyil ki, bu, Ü.Quliyev üçündür. Düşünürəm ki, haqqında kifayət qədər qalmaqallı xəbərlər yayılan, xaricdə və ölkə daxilində böyük biznesi olan, eyni zamanda, Prezidentin son zamanlar tikinti sektorunda şəhərin görkəminin bərbad günə qoyulmasını xüsusi qabartması da, deputat Ü.Quliyevin (Onun şəhərdə yüksəkmərtəbəli binalar tikdirməsi sirr deyil - red.) seçki imkanlarına mənfi çalar gətirən hallar olacaq. Əgər rəqibləri bu faktorlardan ustalıqla istifadə edərsə, o zaman vəziyyət daha da fərqli hal alacaq. Söz yox ki, Ü.Quliyev bu seçkidə iri pullar xərcləməklə seçkiyə xüsusi rəng qatacaq. Lakin YAP-ın bəzi namizədləri kimi, sonda onun da adı qütudan qalib kimi çıxmaya bilər.\nHesab edirəm ki, ADP sədri Sərdar Cəlaloğlunun bu dairəyə yönləndirilməsi də, təsadüfi deyil. Düzdür, bu, Ülvi Quliyevə görə deyil, böyük ehtimalla Arif Hacılı faktoru ilə bağlıdır. Necə ki, Xətaidə İqbal Ağazadə ilə Rauf Arifoğlu üz-üzə gətirilib, bu dairədə də bu iki partiya sədri sanki məqsədli olaraq qarşı-qarşıya gətirilib. Böyük ehtimalla Sərdar Cəlaloğlu seçkidə uduzacağı təqdirdə, Arif Hacılıdan fərqli olaraq, rəqibinin əlini sıxacaq, onu təbrik edəcək ilk namizəd olaraq. Və bu da iqtidarın bu dairə üzrə "demokratik mühit" yaratma rəyini qüvvətləndirəcək".\nEhtimal olunan qalibə gəldikdə isə, ilkin rəyə görə, bu seçkidə əsas mübarizə yuxarıda adları qeyd edilənlər arasında gedəcək: "Hesab edirəm ki, hakimiyyətin bu dairə üzrə hələlik kimə dəstək verəcəyini konkretləşdirməyib. Bu, seçkinin gedişindən aslı olaraq, hər an dəyişə bilər. Bu dairədən Arif Hacılının da, Elşən Mustafayevin də, Nihad Quluzadənin də deputat seçilmək imkanları kifayət qədər çoxdur. İstisna deyil ki, hakimiyyət seçkiyə xüsusi çalar vermək üçün Arif Hacılıya mane də olmasın".